Beograd, 19. April 2012.\nŠUTANOVAC OBIŠAO BAZU STEFAN NEMANJA\nLARNAKA, 19. aprila (Tanjug) Ministar odbrane Dragan Šutanovac obišao je pripadnike Vojske Srbije angažovane u mirovnoj misiji UN na Kipru koji su smešteni u bazi "Stefan Nemanja".\nŠutanovcu je sinoc prireden tradicionalni docek uz pogacu i so, posle cega je ministar obišao objekte baze i u razgovoru sa pripadnicima Vojske Srbije izrazio zadovoljstvo njihovim angažmanom.\nOn je istakao da je višestruka korist od angažovanja pripadnika sistema odbrane u mirovnim misijama jer time država postaje partner u ocuvanju globalnog mira, ali istovremeno povecava bezbednost u sopstvenoj zemlji i privlaci investicije.\nŠutanovac je podsetio da je Srbija krajem 2011. godine potpisala stendbaj aranžman sa UN po kome je više od 500 pripadnika Vojske Srbije spremno da ucestvuje u mirovnim misijama, ukoliko za to postoji potreba.\nOn je dodao da povecanje broja srpskih mirovnjaka ne zavisi samo od nas, objasnivši da se trenutno pregovara o povecanju broja naših mirovnjaka u Libanu, a da želimo i da povecamo naš kontigent na Kipru. Rekao je i da se svi pripadnici Vojske Srbije za mirovne misije prijavljuju dobrovoljno i da završavaju odgovarajuce obuke, a izrazio je zadovoljstvo zbog višestruko povecanog interesovanja.\nU mirovnoj misiji UN na Kipru angažovano je 46 pripadnika Vojske Srbije, ukljucujuci i dve devojke, kao i pripadnicu Ministrastva unutrašnjih poslova Leposavu Markovic koja je smeštena u bazi "Stefan Nemanja". Srpski mirovnjaci su u sastavu slovackomadarskog kontingenta i, kako su rekli Tanjugu, sa kolegama odlicno saraduju u obavljanju svakodnevnih dužnosti patroliranju, kontroli saobracaja, obezbedivanju kampova...\nRazvodnica Željana Prstojevic, koja je angažovana na turskom delu ostrva u gradu Famgusto, kaže da je zadovoljna poslom koji obavlja i da je saradnja sa kolegama iz slovackomadarskog kontigenta odlicna.\nOna je u izjavi Tanjugu rekla da je, uz angažovanje na obezbedenju kampa, zadužena i za štabne dužnosti istakavši da dosad nije bilo problema.\nVodnik Ivica Stevanovic koji je smešten u bazi "Stefan Nemanja" je rekao Tanjugu da dosad nije bilo problema tokom patroliranja duž linije razdvajanja Turaka i Grka.\nSrpski mirovnjaci angažovani su i u selu Pila, jedinom mestu u koje Turci i Grci zajedno žive na podeljenom ostrvu. U tom mestu postoje grcka i turska kafana, jedna nasuprot druge, a iznad njih u iznajmljenom prostoru je kontrolni punkt srpskih mirovnjaka. Oni su zaduženi da osmatraju situaciju i da, ukoliko utvrde bilo kakvo kršenje mirovnog sporazuma potpisanog pre tridesetak godina, o tome odmah obaveste policiju.\nŠutanovac je pre baze Stefan Nemanja obišao glavni štab mirovne misije UN na Kipru, gde se susreo sa visokim vojnim zvanicnicima medunarodnih snaga.\nOTVORENO PREDSTAVNIŠTVO PRIVREDNE KOMORE SRBIJE U ZAGREBU\nZAGREB, 18. aprila 2012. (Beta) U Zagrebu je danas otvoreno predstavništvo Privredne komore Srbije, što će, kako je istaknuto, imati veliki značaj za snažniji prodor privrednih subjekata iz Srbije na tržište Hrvatske i na jačcanje ukupune privredne saradnje dve zemlje.\nPredstavnici privrednih komora Srbije i Hrvatske posebno su istakli značaj zajedničkog nastupa srpske i hrvatske privrede na trećim tržištima.\nPredsednik Privredne komore Srbije (PKS) Miloš Bugarin izjavio je novinarima da je "ekonomska saradnja Srbije i Hrvatske sve uspešnija", ali i da "ima prostora za značajniji razvoj".\nPored Bugarina, svečanom otvaranju Predstavništva PKS u Novinarskom domu u Zagrebu prisustvovali su i ambasador Srbije u Hrvatskoj Stanimir Vukićević, predsednik Hrvatske privredne komore Nadan Vidošević, direktor novog predstavništva PKS u Hrvatskoj Drenislav Žekić, kao i brojni privrednici i predstavnici medija.\n"Bilo bi bolje da je predstavništvo PKS otvoreno pre deset godina, kada je Hrvatska privredna komora (HGK) otvorila svoje predstavništvo u Beogradu, ali bez obzira na to cilj je da predstavništvo bude u funkciji srpske i hrvatske privrede", rekao je Bugarin.\nOn je dodao da je cilj predstavništva da omogući lakšu, bržu i kvalitetniju komunikaciju i donošenje odluka koje će unaprediti razvoj privrednih odnosa dve države. Kao poseban zadatak Bugarin je istakao poboljšanje regionalne saradnje i zajednički nastup na trećem tržištu.\nPrema njegovim rečima, neki od zajedničkih projekata mogu se realizovati, između ostalog, na području agrokompleksa, energetike, hemijske industrije, saobraćajne infrastrukture, turizma i metalne industrije.\nPredsednik HGK Nadan Vidošević izrazio je očekivanje da će biti intenzivirani nastupi Hrvatske i Srbije na trećim tržištima, kao i ulaganja multinacionalnih kompanija na ovom području.\n"Ukoliko uspemo da prostor istočnog Jadrana ponudimo kao most saradnje između Evrope i sveta živećemo u prosperitetnim zemljama", ocenio je Vidošević.\nDirektor predstavništva PKS u Hrvatskoj Drenislav Žekić istakao je da je otvaranjem predstavništva u Zagrebu "otvorena nova stranica ne samo u ekonomskim odnosima Hrvatske i Srbije", dok je ambasador Srbije u Hrvatskoj Stanimir Vukićević rekao je da je reč o važnom događaju i izrazio nadu da će saradnja dve države proširiti i na zajedničke nastupe na trećim tržištima koji bi bili korisni za obe države.\nNa otvaranju je istaknuto da je ukupna robna razmena Hrvatske i Srbije u stalnom porastu, ali ima prostora za dalji rast. Prema analizi PKS, prošle godine ukupna robna razmena iznosila je 933,6 miliona američkih dolara. Deficit u robnoj razmeni na strani Srbije iznosio 752.000 dolara.\nPrema podacima PKS, u Srbiji posluje više od 200 hrvatskih kompanija, a u Hrvatskoj tek desetak srpskih. Od malobrojnih srpskih ulaganja ističu se investicije u konditorskoj industriji i bankarstvu.\nSredinom 2008. Koncern Svislajon Takovo (Swišlion), jedan od najvećih konditora u regionu, kupio je fabriku Euro Fud Markt (Food)iz Siska za 20 miliona evra.\nZnačajna investicija je, prema PKS, i Tesla štedna banka s osnivačkim kapitalom od tri miliona evra, koje su uložili Fond za razvoj Vojvodine i Fond za razvoj Srbije, ujedno vlasnici banke.\nBOGDANOVIĆ TRAŽI DA SE RAZORUŽAJU ALBANSKI EKSTREMISTI\nZVEČAN, 18. aprila 2012. (Beta) Ministar Vlade Srbije za Kosovo i Metohiju Goran Bogdanović zatražio je danas od međunarodnih snaga da razoružaju albanske ekstremističke grupe na severu Kosova.\nKosovska i televizija Most iz Zvečana su emitovale snimak tih snaga koji je objavljen na internetu.\n"Pojava naoružanih grupa na severu pokrajine je rezultat težnje, pre svega Prištine, da nasilno i jednostranim akcijama stavi sever Kosova i Metohije pod svoju kontrolu", rekao je Bogdanović za televiziju Most.\nSnimak naoružanih Albanaca na severu Kosova objavljen je na Jutjubu:\nBogdanović je upozorio da "avanturizam Prištine može dovesti do nesagledivih posledica".\n"Upozoravali smo međunarodne predstavnike na najave najviših političkh lidera kosovskih Albanaca, da će sever integrisati silom, i da bujanje albanskog ekstremizma može da dovede do nasilja. Rezultat te politike jednostranih poteza i nasilja vidimo sada na delu", rekao je Bogdanović.\nDržavni sekretar Ministarstva za Kosovo i Metohiju Oliver Ivanović rekao je televizji Most iz Zvečana da Priština nema odgovor na velike socijalne probleme i ocenio da ona zato izaziva incidente na severu Kosova.\nTAČI: SRBIJA NEĆE MOĆI DA ORGANIZUJE IZBORE NA KOSOVU\nPRIŠTINA, 18. aprila 2012. (Beta) Premijer Kosova Hašim Tači izjavio je danas da, uprkos pretenzijama, Srbija neće moći da na Kosovu organizuje izbore.\n"Kada kažem da Srbija neće moći da organizuje izbore na Kosovu, mislim i na lokalne, ali i na opšte i predsedničke", kazao je Tači na sednici vlade, navodi se u saopštenju.\nKosovski premijer je kazao da će vlada koristiti sva "raspoloživa sredstva i pravne okvire" da onemogući održavanje izbora.\nPrema njemu, ukoliko bi Srbija organizovala izbore na Kosovu, to bi bilo u suprotnosti sa Rezolucijom 1244 SB UN i Mišljenjem Međunarodnog suda prave o Deklaraciji o nezavisnosti Kosova.\nKosovski premijer je juče izjavio da će Vlada Kosova podržati neku od međunarodnih organizacija da na Kosovu organizuje parlamentarne i predsedničke izbore Srbije.\nStav kosovske vlade je da izbore Srbije na Kosovu ne može da organizuje Beograd, ali da to može da uradi neka međunarodna organizacija, u saglasnosti i dogovoru sa Vladom Kosova.\nTakođe, Vlada Kosova smatra da mogu biti održani samo predsednički i parlamentarni izbori Srbije, ali ne i lokalni, imajući u vidu da na Kosovu žive ljudi koji imaju kosovsko i srpsko državljanstvo, te da međunarodni standardi u takvim situacijama dozvoljavaju glasanje na parlamentarnim i predsedničkim izborima obe države.\nTACI: KOSOVO VIŠE NECE UPOTREBITI SILU NA SEVERU\nPRIŠTINA, 18. aprila (Tanjug) Kosovski premijer Hašim Taci je izjavio da njegova vlada nije zainteresovana da na severu Kosova upotrebi silu uprkos tome što, kako je naveo, opozicija za stanje na severu krivi srpsku zajednicu.\n"Nasilje je jedno prošlo poglavlje i Kosovo ga više nece upotrebiti, ali isto tako nece dozvoliti da bude ugrožen ni milimetar njegove teritorije'''', kazao je Taci obracajuci se juce poslanicima u kosovskom parlamentu.\nTaci je nekoliko puta optužio opoziciju za destrukciju, posebno kada je u pitanju njen pristup pitanju severa, što se pre svega odnosi na "Samoopredelenje'''', tacnije njenog potpredsednika, upitavši ga da objasni njegove susrete sa Tadicevim ministrima.\nOn je izvestio poslanike o svojoj nedavnoj poseti SAD, ali je dodao da tu posetu ne mogu da shvate oni kojima je zabranjeno da posete Sjedinjene Americke Države, aludirajuci na lidera Pokreta "Samoopredelenje'''', Aljbina Kurtija.\nOpozicije je napustila zasedanje skupštine u trenutku kada je Taci dobio rec.\nPrištinski dnevnik Koha ditore prenosi danas da je kosovski premijer juce ponovio da nece dozvoliti održavanje bilo kakvih srpskih izbora na severu. Jedino što ce biti dozvoljeno je da gradani koji imaju dvojno državljanstvo glasaju poštom, naveo je Taci, a prenosi prištinski dnevnik.\nDREVS: NA SEVERU NAPETO UOČI IZBORA\nPRIŠTINA, 18. aprila 2012. (Beta) Komandant Kfora, nemački general Erhard Drevs izjavio je danas u Mitrovici da je stanje na severu Kosova napeto uoči srpskih izbora zakazanih za 6. maj, i pozvao sve strane da sačuvaju mir.\nDrevs je rekao da su pripadnici Kfora raspoređeni u severnom delu Mitrovice da obezbede mir za sve.\n"Došao sam ovde da posetim vojnike Kfora raspoređene kod (naselja) 'Tri solitera'. Nakon eksplozije situacija se smirila. Ne bih rekao da je posle prošlih događaja situacija pogoršana, međutim mi treba da kažemo da je ona stvarno napetija što se približavaju srpski izbori", rekao je Drevs.\nU višenacionalnom naselju "Tri solitera" je 8. aprila noću, od eksploziva podmetnutog na prozor njegovog prizmenog stana, poginuo Seljver Haradinaj (38), a dvoje njegove dece je ranjeno.\nKomandant Kfora je danas zatražio od Vlade Kosova da imajući u vidu posledice ostane uzdržana i da ne preduzima akciju, poput one od 26. jula prošle godine kada je pokušala da preuzme prelaze.\n"Imam veliko poverenje u uzdržanost Vlade Kosova i verujem da će se i dalje delovati sa takvom uzdržanošću", rekao je komandant Kfora.\nDrevs je rekao da Vlada Kosova treba da se ponaša "zrelo" u vezi sa pitanjem srpskih izbora koje kosovska vlast ne želi.\nDrevs se tokom posete severnom delu Mitrovice sastao i sa Srbima koji su u šatorima iza barikade kod mosta na reci Ibar.\nKOCIJANCIC: EU VRLO OZBILJNO PRATI DOGAĐAJE NA SEVERU\nBRISEL, 19. aprila (Tanjug) Portparolka Visoke predstavnice EU Ketrin Ešton, Maja Kocijancic, rekla je da Evropska Unija vrlo ozbiljno prati poslednje dogadaje na severu Kosova.\nU izjavi za albansku televiziju "Top Ćanel", Kocijanciceva je rekla da "tenzije i provokacije koje mi uocavamo nisu u skladu sa procesom dijaloga niti sa evropskim integracijama koje su odabrale obe strane".\n"Mi i dalje radimo sa obema stranama kako bi primenile sve postignute sporazume'''', naglasila je Kocijancic.\nKomandant Kfora, nemacki general Erhard Drevs juce je u Mitrovici izjavio da je situacija na severu Kosova napeta pred srpske izbore i pozvao sve strane da sacuvaju mir.\n"Ne bih rekao da je posle najnovijih dogadaja situacija pogoršana, medutim mi treba da kažemo da je situacija stvarno napetija sa približavanjem srpskih izbora", rekao je komandant Kfora, a prenela RTK 21.\nDrevs je od kosovske vlade zatražio da ostane uzdržana i da ne preduzima akciju poput one od 26. jula prošle godine, imajuci u vidu posledice te operacije.\nFITU: NIKO NE TREBA DA PRETI SEVERU\nPRIŠTINA, 19. aprila (Tanjug) Francuski ambasador u Prištini Žan Fransoa Fitu izjavio je danas da se sve što Srbi sa severa Kosova traže nalazi u Ahtisarijevom planu, ali da Srbima sa severa niko ne treba da preti.\nKako prenosi prištinski dnevnik Ekspres, Fitu se, komentarišuci akciju kosovskih specijalaca na severu izvedenu 25. jula prošle godine, založio za opreznost. "Smatram da niko ne treba da preti severu'''', rekao je Fitu i dodao da medunarodna zajednica snosi odgovornost za situaciju na severu.\n"Francuska podržava teritorijalni integritet Kosova i sever kao njen sastavni deo", izjavio je Fitu za Ekspres i dodao da u pregovore o severu treba da bude ukljucena i Srbija.\nRUMUNIJA OSTAJE PRI STAVU DA NE PRIZNA KOSOVO\nBRISEL, 19. aprila (Tanjug) Rumunija ostaje dosledna stavu da ne prizna nezavisnost Kosova, s obzirom da ne ispunjava zahteve medunarodnog prava na osnovu kojih bi mogla da bude država, izjavio je danas u Briselu šef rumunske diplomatije Kristijan Diakonesku.\nDiakonesku je preneo stav Bukurešta o pitanju Kosova americkoj državnoj sekretarki Hilari Klinton tokom njihovog susreta na marginama sastanka Saveta NATORusija koji se održava u Briselu, javila je rumunska agencija Aderpres.\n"Što se nas tice, jasno smo izneli naš stav koji se nije promenio. Rumunija nece priznati pokrajinu (Kosovo) pošto, prema medunarodnom pravu, ne ispunjava sve uslove da funkcioniše kao država", rekao je Diakonesku.\nŠef rumunske diplomatije je, pak, ukazao da "situacija mora biti analizirana, posebno u kontekstu perspektive razvoja odnosa koje ce Beograd uspostaviti sa pokrajinom".


Mikroskopski snimak super-bakterije\nNaučnici su otkrili novi gen među bakterijama koje su visoko otporne čak i na najjače antibiotike. Stručnjaci kažu da se superbakterija, pronadjena u Indiji i drugim delovima južne Azije, pojavila kod pacijenata u Evropi i Sjedinjenim Državama i da je uzrok smrtonosne upale pluća i infekcije urinarnog trakta. Prenosimo detalje istrage koja je počela sa pacijentom iz Švedske koji je boravio u bolnici u Indiji.\nNaučnici upozoravaju da je superbakterija već ustanovljena kod pacijenata iz Britanije, Sjedinjenih Država, Australije, Kanade i Holandije. Svi ti pacijenti putovali su u Indiju zbog pristupačnije cene zdravstvene zaštite. Otkriće je napravljeno na jednom novom genu, nazvanom Nju Delhi metalo beta-laktamaza ili NDM-1, koji se nalazi u bakterijama koje su otporne na skoro sve postojeće antibiotike, uključujući najjaču grupu nazvanu karbapenemi.\nBritanski naučnik Dejvid Livermor, koji je pomogao u identifikovanju gena, kaže da će biti teško lečiti se od bakterije ukoliko se proširi:\n„Ovde se ne radi samo o širenju jedne bakterije već je reč o širenju otpornosti medju bakterijama. I ta otpornost uključuje karbapeneme, koji su najjači i najpouzdaniji antibiotici za mnoge infekcije“.\nSa porastom broja putovanja po svetu i medicinskog turizma, u potrazi za jeftinijim medicinskim procedurama, superbakterija je putovala sa pacijentima natrag u njihove zemlje porekla. Doktor Entoni Fauči, direktor američkog Nacionalnog instituta za alergije i infektivne bolesti, kaže:\n„U tri slučaja koja su prijavljena tokom juna u Sjedinjenim Državama radi se o ljudima koji su boravili u Indiji“.\nPotraga za novim antibioticima\nNDM 1 je veoma česta pojava u bolnicama u Bangladešu, Pakistanu i Indiji i šire, u lokalnim zajednicama, gde se šire putem zagadjene vode za piće. Profesor Livermor i njegove kolege sakupili su uzorke bakterija iz brojnih zemalja i ustanovili su 44 pozitivna slučaja u indijskom gradu Čenaju, 26 u Harijani, državi na severu Indije, 37 u Britaniji i 73 slučaja u drugim gradovima u Indiji, Pakistanu i Bangladešu.\nLivermor kaže da širenje ovog gena ne bi smelo da se ignoriše:\n„Najveće strahovanje, ako ga ignorišemo je to da će otpornost početi se širi medju mnogim različitim bakterijama i da se zatim bakterije prošire na veliki broj pacijenata. Tada bismo mogli da imamo veliki problem“.\nDoktor Krišna Banuda sa univerziteta Džordž Vašington kaže da NDM-1 moze da uzrokuje ozbiljnu infekciju:\n„Upalu pluća, infekciju urinarnog trakta, infekciju krvi i bubrega“.\nMeđunarodni zdravstveni stručnjaci kažu da tempo proizvodnje antibiotika ne može da dostigne brzinu širenja nove bakterijske infekcije. Karbapenemi, grupa najjačih antibiotika za koje je poznato da deluju na NDM-1, korišćeni su samo u slučajevima kada ostali lekovi nisu bili delotvorni. Naučnici kažu da će biti potrebno još mnogo godina istraživanja pre nego što se pojave novi antibiotici.


I u Prijepolju se uvodi vanredna situacija od sutra - PRIJEPOLJE INFO\nNaslovna PRIJEPOLJE I u Prijepolju se uvodi vanredna situacija od sutra\nU prijepoljskoj bolnici u izolacionom odelenju trenutno ima 13 pacijenata. Preminuala 1 osoba pozitivna na covid 19, dok je jedan pacijent na raspiratoru. Zaraza je potvrđena i kod troje zdrastvenih radnika. Medicinske opreme za sada ima,ali se brzo troši.\nDanas je štab za vanredne situcije u Prijepolju na inicijativu direktora bolnice i doma zdravlja uvedena vanredna situaciju .\n1. Zabranjuje se okupljanje u zatvorenom i otvorenom prostoru više od 5 lica ako nije moguće obezbediti fizičku distancu od 2 metra i odgovarajuće mere lične zaštite.\n2. U svim zatvorenim prostorijama obavezno je nošenje zaštitnih maski i poštovanje fizičke distance od 2 metra (trgovinski i drugi objekti, javne i druge ustanove i pijace).\n3. Zabranjuje se organizovanje svečanosti, kao i organizovanje sportskih i drugih zabavnih manifestacija.\n4. Zabranjuje se organizovanje muzičkih, zabavnih i drugih manifestacija, proslava i porodičnih okupljanja u ugostiteljskim i drugim objektima.\n5. Ograničava se radno vreme ugostiteljskih, trgovinskih i drugih objekata od 07 do 22 časa.\n6. Obavezuju se ugostiteljski objekti da prilagode rad tako da za jednim stolom ne mogu sedeti više od 2 lica, izuzev ako su u pitanju roditelji i maloletna deca ili lica koja žive u zajedničkom domaćinstvu, uz obavezan razmak od 2 metra između stolova.\n7. U javnom prevozu obavezno je nošenje zaštitnih maski.\n8. Nalaže se organima lokalne samouprave i drugim javnim subjektima da preduzmu mere zaštite zaposlenih i organizuju vršenje usluga građanima u skladu sa datim preporukama.\n9. Nalaže se skupštinama stanara stambenih zgrada obavezna dezinfekcija zajedničkih prostorija.\n10. Nalaže se JKP „LIM“ da pojača pranje ulica i javnih površina uz upotrebu dezinfekcionih sredstava.\n11. Obavezno je poštovanje mera uz Uredbe o merama za sprečavanje i suzbijanje zarazne bolesti KOVID 19.\nPrethodni tekstШест инфицираних пријепољаца у једном дану,Прибој 5 , Нова Варош 8\nSledeći tekstUVODIMO NOVE MERE Vučić: Od petka do ponedeljka policijski čas


Brojni izazovi pred Tilersonom tokom posete Aziji\nSjedinjene Države, pred posetu državnog sekretara Reksa Tilersona Japanu, Južnoj Koreji i Kini istražuju nove opcije u odnosima sa Severnom Korejom. Izazovi koji mu predstoje su povećane tenzije sa Kinom zbog kontroverznog plana o razmeštanju američkog protivraketnog sistema u Južnoj Koreji i komplikacije izazvane političkim previranjima u Južnoj Koreji.\nU vreme političkih previranja u Južnoj Koreji zbog opoziva predsednice Park Geun-Hje i rastućih tenzija u odnosima sa Kinom zbog protivraketne odbrane, državni Sekretar Reks Tilerson odlazi u svoju prvu posetu azijskim zemljama. Tilersonova poseta takođe dolazi posle ispaljivanja četiri severnokorejske balističke rakete, ranije ovog meseca, koje su pale Japansko more, severozapadno od japanske obale.\nPretnja koju predstavljaju nuklearne i balističke rakete Pjongjanga je na vrhu prioriteta sekretara Tilersona.\n"Nastavak testiranja i proširenje programa naoružanja izaziva veliku zabrinutost i došlo je do tačke kada nešto treba preduzeti … moramo da razmotrimo i druge alternative. I to je jedan od razloga za ovo putovanje. Razgovaraćemo sa našim saveznicima i partnerima u regionu i pokušaćemo da pronađemo novi pristup Severnoj Koreji", ističe Mark Toner, vršilac dužnosti portparola Državnog sekretarijata.\nMeđutim Vašington možda nije spreman za direktne pregovore sa otpadničkim režimom.\n"Imajući u vidu nedavno ponašanje Severne Koreje, niti smo spremni, niti želimo direktne pregovore sa njima. Mi takvo ponašanje ni na koji način ne nagrađujemo.”\nSjedinjene Države kažu da će nastaviti sa realizacijom plana za razmeštanje protivraketnog odbrambenog sistema THAAD u Južnoj Koreji radi zaštite nuklearnih elektrana, skladišta nafte i američko- južnokorejskih vojnih objekata, čemu se Kina oštro protivi.\n“Mislim da bi Kina trebalo da bude ljuta na Severnu Koreju što je stvorila potrebu za razmeštanje sistema THAAD. Srž problema je u Severnoj Koreji”, smatra analitičar Instituta Brukings, Ričard Buš.\nTokom posete Kini šef američke diplomatije će razgovarati o temema koje su pokrenute u telefonskom razgovoru predsednika Trampa i kineskog predsednika Ši Đinpinga, kao i u drugim kontaktima na visokom nivou, sa ciljem da se održe konstruktivni bilateralni odnosi, a da se istovremeno osigura da Kina poštuje ravnopravne uslove u međusobnoj trgovini.


Villager brusilica elektricna 1200w - ugaona 125 mm vln 467 cena, cene Srbija, prodaja Beograd Novi Sad Niš\nVillager brusilica elektricna 1200w - ugaona 125 mm vln 467 cene\ncena od 5.216,00 do 5.999,00 din | prodavnica (3)\nEPonuda nije internet prodavnica već Vam omogućava da brzo i lako nađete Villager brusilica elektricna 1200w - ugaona 125 mm vln 467 po najjeftinijoj ceni. Naš cilj je da kupci budu što bolje informisani o ponudi Villager brusilica elektricna 1200w - ugaona 125 mm vln 467 na tržištu Srbije. Vrlo lako nalazite željeni proizvod za kategoriju Ugaone brusilice cene, ne morate da lutate od sajta do sajta za Villager Ugaone brusilice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Villager brusilica elektricna 1200w - ugaona 125 mm vln 467 sa PRODAVCEM. EPonuda ne može da garantuje potpunu tačnost specifikacije i slika za Villager brusilica elektricna 1200w - ugaona 125 mm vln 467. Pre kupovine, podatke za Villager brusilica elektricna 1200w - ugaona 125 mm vln 467 proverite na sajtu PROIZVOĐAČA.


Apatinska pivara obeležila 15 godina kampanje "Kad pijem ne vozim" - Automagazin\nJubilej predstavlja svojevrstan podsetnik o odgovornoj konzumaciji alkohola, kao i da su bezbednost i sigurnost u saobraćaju prioritet, jer samo na taj način čuvamo svoj i tuđe živote. Kampanja se tradicionalno sprovodi u saradnji sa Ministarstvom unutrašnjih poslova Srbije, Agencijom za bezbednost saobraćaja i Upravom saobraćajne policije.\nMinistar unutrašnjih poslova Aleksandar Vulin, direktor policije Vladimir Rebić, direktor Agencije za bezbednost saobraćaja Duško Pešić i direktor Apatinske pivare Igor Vukašinović su ovim povodom podsetili na rizike vožnje pod dejstvom alkohola i apelovali na građane i posetioce predstojećih muzičkih festivala da se ponašaju odgovorno u saobraćaju, jer tako štite svoj život, ali i tuđe.\n„Želim da se zahvalim Apatinskoj pivari na dugogodišnjoj saradnji. Ova akcija nas podseća na jednostavne životne istine i na to da svako od nas mora da donese tu važnu odluku – da sačuva svoj život i da sačuva živote drugih. Zato ne sedajte za volan kada pijeteˮ, poručio je ministar Aleksandar Vulin.\n„Ovo je petnaesta godina tokom koje apelujemo na sve koji konzumiraju alkoholna pića da donesu ključnu odluku i da u tim trenucima ne sedaju za volan. Naš savet u tim situacijama je da pozovete taksi ili prijatelja, da sačekate autobus ili da prošetateˮ, istakao je Igor Vukašinović, generalni direktor Apatinske pivare, zahvaliviši se na podršci svim partnerima.\nDuško Pešić, direktor Agencije za bezbednost saobraćaja uputio je apel svim vozačima, upozorivši da i najmanja količina alkohola može imati uticaj na vozačke sposobnosti. „Imajući sve ovo u vidu, važno je koristiti različite pristupe i mere kako bismo doprli do što većeg broja vozača i odvratili ih od vožnje u alkoholisanom stanju.ˮ\nApatinska pivara je ove godine u okviru kampanje "Kad pijem ne vozim" donirala Upravi saobraćajne policije 600 zaštitnih prsluka koji su bili potrebni za dalji bezbedan rad. Proteklih godina kompanija je donirala i 50 000 usnika za alkometre, kao i 125 najsavremenijih alkometara, doprinoseći na taj način masovnijem testiranju vozača, a time i boljoj prevenciji, većoj sigurnosti i bezbednosti učesnika u saobraćaju. Kampanja kad "Kad pijem ne vozim" je zahvaljujući trajanju dugom 15 godina postala kampanja sa najdužom tradicijom u kojoj Ministarstvo unutrašnjih poslova i Uprava saobraćajne policije učestvuju, a tokom koje je donirano više od 130 000 evra.\nIz Apatinske pivare poručuju da je i ove godine ključna odluka jasna – Kad pijem ne vozim! Ukoliko ste konzumirali alkohol, ne sedajte za volan, već pozovite prijatelja, taksi, prošetajte ili sačekajte autobus. Sigurna i odgovorna konzumacija alkohola je jedini ispravan način da sačuvamo svoj i tuđe živote.


Rodna ravnopravnost pretpostavlja da postoje jednake mogućnosti za muškarce i žene da doprinesu kulturnom, političkom, ekonomskom, socijalnom napretku, kao i da imaju identične mogućnosti da uživaju sve koristi od napretka jedne zajednice.\nU svakodnevnom životu često se srećemo sa pogrešnom percepcijom rodne ravnopravnosti: ova tema ne zauzima mnogo prostora u javnim raspravama i medijima u Srbiji, osim ukoliko se odnosi na nasilje u porodici. U praksi, rodna ravnopravnost je izolovana oblast kojom se najčešće bave žene.\nLokalne vlasti kao nivo upravljanja koji je najbliži građanima i čije se politike najviše osećaju u svakodnevnom životu, imaju odgovornost da budu upoznate sa principima rodne ravnopravnosti i da aktivno sprovode politike koje će unapređivati situaciju u ovoj oblasti. Evropska povelja o rodnoj ravnopravnosti, koju je potpisalo više od 1260 gradova u Evropi (četiri opštine u Srbiji), jeste dokument koji daje jasan pregled svih oblasti rada lokalne vlasti u kojima je neophodno uvažiti princip jednakih mogućnosti.\nNacionalna strategija za poboljšanje položaja žena i unapređenje rodne ravnopravnosti i prateći akcioni plan daju određena ovlašćenja lokalnoj samoupravi, a najvažniji dokument je Zakon o rodnoj ravnopravnosti (Sl. glasnik RS 104/2009) kojim je pred gradove i opštine stavljen niz zadataka.\nKako bismo doprineli unapređenju rodne ravnopravnosti na lokalnom nivou i pružili podršku lokalnim samoupravama, u okviru ove oblasti planirali smo da ostvarimo sledeće rezultate:\nda ojačamo kapaciteta gradova i opština, odnosno lokalnih tela za rodnu ravnopravnost;\nda istovremeno osnažimo i kapaciteta tehničke službe SKGO za kreiranje i sprovođenje mera kojima se unapređuje ravnopravnost polova;\nkao i da promovišemo koncept rodne ravnopravnosti u javnosti i time podignemo svest građana kada je reč o ovoj temi.\nOsim analize stanja na lokalu koja predstoji, u naredne tri godine kreiraćemo i sprovoditi obuke, pokretati inicijative i nastaviti da promovišemo Evropsku povelju o rodnoj ravnopravnosti na lokalnom nivou.\nKao rezultat pomenutih aktivnosti očekujemo da ćemo tokom prve godine sprovođenja programa „Podrška lokalnim samoupravama u Srbiji u procesu evropskih integracija“ značajno unaprediti mogućnosti tehničke službe SKGO i napraviti snimak stanja na lokalu. Tokom druge i treće godine realizacije ovog programa glavne aktivnosti ćemo usmeriti na razvoj kapaciteta lokalnih mehanizama, kao i na pomoć u izradi akcionih planova i njihovom sprovođenju.\nKontakt osoba: Rozeta Aleksov, koordinatorka komponente, rozeta.aleksov@skgo.org\nEvropsku povelju o rodnoj ravnopravnosti na lokalnom nivou je sastavio Savet evropskih opština...\nProces izrade dokumenta pokrenulo je i njime rukovodi Koordinaciono telo za rodnu ravnopravnos...\n16. 10. 2015.Nacionalna strategija za rodnu ravnopravnost za period od 2016. godine do 2020. godine - radni tekst1MB\n01. 06. 2015.Rodna ravnopravnost kroz SKGO akciju16.8MB


Auto-put u Srbiji kroz 54 kamere: Šta se sve snima i ko će koristiti te podatke | Pančevo - 013 info\nAuto-put u Srbiji kroz 54 kamere: Šta se sve snima i ko će koristiti te podatke\nRTS\tPon, 07/10/2019 - 08:41\nOd sredine meseca na oprezniju vožnju duž auto-puta Beograd-Niš podsećaće i nove kamere koje će kontrolisati vozače na toj deonici.\nPomoćnik izvršnog direktora Sektora za naplatu putarine Darko Savić, rekao je za RTS da je cilj postavljanja kamera bezbednost svih učesnika u saobraćaju koji prolaze auto-putevima.\nOn je rekao da je 56 kamera na deonici auto-puta od Beograda do Niša u oba smera raspoređeno na 14 portala u jednom smeru i 14 postojećih portala u drugom smeru.\n"To su nosači koji se nalaze pre samih isključenja sa naplatne stanice. Razmak je od šest do 30 kilometara", rekao je Savić.\nPrema njegovim rečima, bitno je da vozači znaju da će tim kamerama biti pokrivena cela deonica auto-puta i cilj postavljanja kamera je bezbednost svih učesnika u saobraćaju koji prolaze auto-putevima.\n"Moram da podsetim da godišnje preko milion i 300.000 ljudi pogine u saobraćajnim nezgodama u celom svetu. Srbija je jedan od najznačajnijih koridora u Evropi, spaja istočnu i zapadnu Evopu i obratno. Svake godine beležimo značajan porast broja vozila, odnosno učesnika u saobraćaju na putevima", istakao je Savić.\nNapominje da su naši auto-putevi bezbedni, ali velika količina vozila stvara zastoje, nervozu kod učesnika u saobraćaju, oni ne poštuju brzinu, događaju se saobraćajne nezgode i ljudi ginu na auto-putevima.\n"Kamere će snimati protok saobraćaja, softversko prateće rešenje koje se nalazi iza tih kamera davaće analitičke podatke, gde ćemo moći na određenim deonicama da prebrojimo kolika količina vozila prolazi i na VMS portalima obavestimo učesnike šta ih očekuje na nekoj od naplatnih stanica", rekao je Savić.\nPrema njegovim rečima, kamere ne mere trenutnu brzinu, ali vrše merenje prosečne brzine po određenim sekcijama između naplatnih stanica.\n"To je korisno, zbog bezbednosti učesnika u saobraćaju da znaju i poštuju propisanu brzinu kretanja na auto-putevima, brže će stići tako. Svedoci smo da smo ove godine na putevima u Srbiji imali blizu 300 poginulih. Veliki je broj poginulih u avgustu na auto-putevima. Ljudi se ne odmaraju tokom vožnje", kaže on.\nIzabran je auto-put Beograd-Niš zbog frekvencije saobraćaja. Savić za RTS objašnjava da se snimci i podaci sa kamera skladište u data centru. Ukoliko kod MUP-a, Uprave saobraćajne policije nadalje bude postojalo interesovanje za korišćenje tih podataka za eventualno kažnjavanje učesnika u saobraćaju, ustupiće se podaci u skladu sa protokolom o saradnji.\nKako kaže, kamera je najpreciznija prilikom snimanja brzina do 250 kilomatara na čas.\nPlanirano je da kamere od 15. oktobra budu postavljene na auto-putu. "Biće probni period od oko tri meseca. Nisu samo to kamere, već i prateći softver i trebaće tri meseca da imamo podatke na jednom mestu", zaključio je Savić.


“NIČE” ŠKOLA NA PEŠTERU: Nove učionice već od 1. maja – Sandžak PRESS\nSREDSTVIMA lokalne samouprave u Sjenici, ali i naporima meštana, te donacijama pešterske dijaspore u Nemačkoj i Kanadi, u zabitom selu Dujke “niče” nova škola. Prvi čovek Sjenice Hazbo Mujović kaže da bi posao vredan oko 100.000 evra trebalo da bude završen do početka maja.\nPodsetimo, do 2013. je u ovom selu koje naseljavaju mahom stočari, a gotovo polovina žitelja je na radu u inostranstvu, postojalo istureno odeljenje OŠ “Jovan Jovanović Zmaj” iz Raždaginje, ali je izgorelo u požaru, pa od tada desetak đaka i predškolaca uči u iznajmljenoj brvnari bez vode.\nStruju su, kažu, “doveli” iz komšiluka, a upravo je loša infrastruktura mnogim gorštacima bila razlog da se sa porodicama presele u Sjenicu, Novi Pazar, pa čak i u Sarajevo.\nSandžački građani bi trebali da se oslobode plaćanja poreza jer većinu infrastrukturnih projekata i životnih potreba koje treba da finansiraju državne i lokalne institucije finansiraju građani iz svojih džepova. Čemu onda služe institucije, i u koju svrhu idu porezi, akcize, dažbine?


POČINjE PREDAJA ZAHTJEVA ZA POMOĆ SUBJEKTIMA U MAJU | SRNA\nBANjALUKA, 3. JUNA /SRNA/ - Poreska uprava Republike Srpske poziva poreske obveznike kojima je odlukom Štaba za vanredne situacije bilo zabranjeno obavljanje djelatnosti u maju da podnesu pisanu izjavu sa zahtjevom za uplatu poreza i doprinosa ili najniže plate u zavisnosti od trajanja zabrane obavljanja djelatnosti.\nPoreski obveznici su obavezni da podnesu pisanu izjavu u skladu sa Uredbom sa zakonskom snagom o poreskim mjerama za ublažavanje ekonomskih posljedica nastalih usljed virusa korona.\n"Obveznici kojima je zabrana obavljanja djelatnosti trajala najkasnije do 11. maja obavezni su Poreskoj upravi Srpske podnijeti pisanu izjavu sa zahtjevom radi izmirenja obaveza po osnovu poreza i doprinosa za isplaćene plate za maj 2020. godine iz Fonda solidarnosti za obnovu Srpske, odnosno obaveze po osnovu doprinosa za lica koja samostalno obavljaju djelatnost", saopšteno je iz Poreske uprave.\nPoreski obveznici za koje je zabrana obavljanja djelatnosti trajala najmanje do 12. maja obavezni su da Poreskoj upravi podnesu pisanu izjavu sa zahtjevom radi isplate najniže plate i doprinosa na najnižu platu za maj iz Fonda solidarnosti za obnovu Srpske.\nPisane izjave sa zahtjevom, spisak pravnih lica i preduzetnika kojima je zabranjeno obavljanje djelatnosti i uputstva za popunjavanje izjava sa zahtjevom, te ostale informacije moguće je pronaći na internet stranici Poreske uprave /poreskaupravars.org/ u sekciji "Info kovid-19" /Info Covid-19/.\nPotpisane i pečatom ovjerene pisane izjave sa zahtjevom predaju se neposredno ili poštom nadležnom područnom centru Poreske uprave.


Nema zime za programere | Kamatica\nPočetna > vest > Nema zime za programere\nTekst objavljen: 18.04.2019 13:05\nSamo 6,4 odsto programera nije zaposleno i traži posao, pokazuje najnovije Stack Overflow istraživanje svetske programerske zajednice, a prenosi Startit.\nOvo istraživanje, koje je obuhvatilo ispitanike iz 179 zemalja, pokazuje da više od 90 odsto developera radi, a čak 84,2 odsto njih sa punim radnim vremenom.\nKako rezultati pokazuju, programeri su generalno veoma zadovoljni svojom karijerom i poslom - od toga čak 40 odsto njih je veoma zadovoljno; 34,3 zadovoljno, a samo 5,1 odsto developera nije zadovoljno svojom karijerom, dok je samim poslom kao takvim zadovoljno više od 60 odsto njih.\nKada je o traženju posla reč čak 58,7 ispitanika ne traži drugi posao, ali su otvoreni za nove mogućnosti, a tek 15,2 odsto ispitanika u aktivno traži novo zaposlenje.\nMeđutim, kod ženskih ispitanika, redosled je malo drugačiji, te su atmosfera na poslu i kompanijska kultura na prvom mestu kriterijuma neophodnih za ispunjenost i zadovoljstvo na radnom mestu.\nTakođe, produktivnost programera najčešće zavisi od ometanja iz radnog okruženja, ali i sastanaka i zadataka koje ne uključuju developerske veštine.\nJedno od pitanja odnosio se i na to kako su ispitanici dobili svoj poslednji posao, a rezultati pokazuju da je 80 odsto njih imalo intervju sa osobom na seniorskoj ili menadžerskoj poziciji, a od kandidata se često zahteva i da pišu kod.\nistraživanje zapošljavanje programeri Srbija programiranje


Trudna Rijana pod stresom zbog hapšenja oca svog deteta: Evo gde traži mir\nShowbiz Autor:Mila Marinović21. apr. 202213:19 > 13:22\nASAP Roki priveden je juče na aerodromu u Los Anđelesu zbog pucnjave koja se dogodila u novembru 2021. godine.\nReper s kojim pevačica Rijana čeka svoje prvo dete navodno je zapucao tri do četiri puta i naneo lakšu povredu žrtvi tokom sukoba koji se dogodio pre nekoliko meseci.\nMuzičar sa kojim Rijana čeka dete uhapšen zbog pucnjave\nNakon glasina o raskidu Rijana i ASAP Roki uživaju na Barbadosu\nNi pevačica, ni reper nisu se javno oglasili povodom ove situacije, a Rokijev advokat potvrdio je njegovo privođenje.\nIpak, izvor za Entertainment Tonight otkriva da je pevačica veoma potrešena zbog hapšenja.\n"Ovo je poslednje što joj je sada trebalo. Nadala se miru, relaksaciji... Fokusirana je samo na bebu i porođaj koji joj se bliži", rekao je izvor blizak Rijani.\nRijana i Asap Roki Foto: DUTCH, KHROME/SPLASH NEWS / BACKGRID / Backgrid USA / Profimedia\n"Rijana je do sada držala sve konce u svojim rukama. Međutim, stvari su se promenile preko noći", tvrdi izvor, a kako pišu mediji, Rijana će ostati na Barbadosu do daljnjeg i planira tamo da se porodi, budući da je i ona rođena tamo.\nRepera je policija presrela čim je izašao iz aviona kojim je doputovao sa Barbadosa, gde je bio na odmoru sa pevačicom.\nPolicija je izdala saopštenje u kojoj su navedeni detalji pucnjave.\n"Dana 6. novembra 2021, oko 22:15 časova, došlo je do svađe između dva poznanika u oblasti Holivuda. Svađa je eskalirala i dovela do toga da je osumnjičeni pucao iz pištolja na žrtvu. Žrtva je u incidentu zadobila lakšu povredu i kasnije je zatražila medicinsku pomoć. Nakon pucnjave, osumnjičeni i još dva muškarca su pobegli iz tog područja".\nPodsetimo, pre nekoliko nedelja je trudna pevačica takođe prolazila kroz stresan period, kada se u medijima pisalo da ju je reper prevario. Međutim, muzičari nisu želeli da govore o ovoj temi, te su stavili tačku na spekulacije nakon što su zajedno otputovali na odmor.\nBONUS VIDEO: Fenomen Kim Kardašijan: Žena koja je poznata zbog toga što je poznata


PSBiH: Međusobne optužbe i prije usvajanja dnevnog reda - Klix.ba\nPSBiH: Međusobne optužbe i prije usvajanja dnevnog reda\n14.5.2008. u 12:53\nPredstavnički dom Parlamentarne skupštine Bosne i Hercegovine (PSBiH) današnju sjednicu počeo je raspravom o prijedlogu poslanika SNSD-a da se u dnevni red uvrsti prijedlog zaključka kojim bi se zadužilo Vijeće ministara BiH da pokrene postupak identifikacije imovine bivšeg Saveza komunista BiH i provede odgovarajuće zakonske procedure kako bi se ona oduzela od sadašnjih korisnika.\nPoslanik SDP-a BiH Zlatko Lagumdžija predložio je da se zaduži Vijeće ministara da pokrene postupak identifikacije stanja i pravnog statusa imovine bivšeg Saveza komunista BiH, napominjući kako je SDPBiH pravni i politički sljednik SKBiH.\nUslijedila je rasprava, međusobne optužbe, replike…\nPoslanici još nisu okončali raspravu o prijedlogu dnevnog reda današnje sjednice na kojoj bi, između ostalog, trebalo da razmatraju prijedlog zakona o plaćama i naknadama u institucijama BiH. Prijedlog ovog zakona uz jedan broj amandmana podržala je i Komisija za finansije i budžet Predstavničkog doma PSBiH.\nPredloženi zakon je izazvao negativne reakcije javnosti zbog toga što bi, bude li usvojen u predloženom obliku, plaće pojedinih državnih zvaničnika bile nerealno visoke.\nSDPBiH organizirao je danas u podne ispred zgrade PSBiH proteste protiveći se usvajanju predloženog zakona.\nPoslanici bi danas, između ostalog, trebali razmatrati i prijedlog zakona o zaštiti domaće proizvodnje unutar sporazuma CEFTA koji je predložio poslanik Jerko Ivanković Lijanović.\nNa dnevnom redu bi se trebali naći i prijedlog zakona o lijekovima i medicinskim sredstvima, prijedlog zakona o izmjenama i dopunama Zakona o krivičnom postupku BiH i prijedlog zakona o fiskalnom vijeću BiH.\nPredstavnički dom danas neće razmatrati inicijativu predsjedavajućeg Vijeća ministara BiH Nikole Špirića za razrješenje ministra vanjskih poslova Svena Alkalaja te zamjenika ministara civilnih poslova Senada Šepića i odbrane Igora Crnatka zbog sukoba interesa.\nKolegij doma je odlučio da se ova inicijativa uvrsti u dnevni red naredne sjednice.\nJaipur: Uveden policijski sat, na ispitivanje privedene četiri osobe\n14.05.2008. u 13:14


srbijasport.net - RK Železničar 1949 - Niš - Vesti\nPonedeljak, 20.01.2020 02:43\nRukomet / Muškarci / Železničar 1949\nŽelezničar 1949 Rukomet / Muškarci\n16.12.2019 08:31 juznevesti.com\nNa najbolji način završili su 2019. godinu rukometaši niškog Železničara pošto su ubedljivom pobedom (39:22) u hali "Čair" slavili u derbiju juga nad leskovačkom Dubočicom i tako zaposeli drugu poziciju ARKUS lige. Nišlije, nošene velikom podrškom sa tribina, pružile su odličnu partiju i motivisanu igru. Drugi put u ovoj sezoni u derbiju juga Srbije slavio je "Želja", ali...\n02.12.2019 15:45 juznevesti.com\nPoslednji meč 12. kola ARKUS lige odigraće niški Železničar koji će večeras u sali Osnovne škole "Dušan Radović" ugostiti zrenjaninski Proleter, ekipu od koje je na startu sezone izgubio (29:27). Nišlije žele da nastave dobru seriju pošto su na poslednjih pet prvenstvenih utakmica, od mogućih 10, osvojili 9 bodova. Eventualni trijumf nad Banaćanima, koji ove sezone nisu...\n15.11.2019 19:50 juznevesti.com\nRukometaši Železničara će u subotu, 16. novembra, odigrati svoju 55. evropsku utakmicu, kada će dočekati češku Karvinu u prvom meču šesnaestine finala Čelendž kupa. Tokom istorije duge 70 godina, niški klub je dosad upisao 29 pobeda, pa bi eventualni trijumf u "Čairu", gde ove sezone "Želja" ne gubi bodove, bio jubilarni 30. Jedini srpski predstavnik od muških rukometnih...\n29.09.2019 11:43 juznevesti.com\nNakon dve pobede, rukometaši Dubočice izgubili su na svom terenu, pošto je u Sportsko-rekreativnom centru u Leskovcu niški Železničar slavio sa 27:26 (13:10). Leskovačka ekipa je ostala druga na tabeli sa 4 boda, a sa istim brojem bodova Nišlije zauzimaju četvrtu poziciju. U uzavreloj atmosferi "Dubočice", leskovački rukometaši nisu uspeli da slave u derbiju "južne pruge", pošto je...\n20.09.2019 20:16 juznevesti.com\nPosle više od četiri meseca niški Železničar će odigrati zvaničnu utakmicu u hali "Čair". Nakon poraza od Proletera u Zrenjaninu, u subotu, 21. septembra "Želja" dočekuje Novi Pazar, koji spada među iskusnije timove u ligi. Iz niškog tabora pozivaju publiku da pruži podršku jednom mladom timu Železničara, ali trener Đorđe Teodorović poručuje da gledaoci dođu sa realnim...\n15.09.2019 13:07 ZR KLIK\nRukometaši Proletera ostvarili su pobedu u prvom kolu Arkus Super lige savladavši Železničar 1949 iz Niša rezultatom 29:27 (19:14). Gosti su bolje otvorili utakmicu i u četvrtom minutu vodili sa 3:1, a poslednje vođstvo imali su u 10. minutu rezultatom 5:4. Golom Nebojše Kanižaja Proleter preuzima vođstvo (7:6) i do kraja prvog poluvremena utakmicu završava u svoju korist rezultatom...


Obeležen Dan srpske diplomatije\nObraćanje prvog potpredsednika Vlade Srbije i ministra spoljnih poslova Ivice Dačića na današnjoj ceremoniji povodom obeležavanja Dana srpske diplomatije:\nIzuzetna mi je čast i zadovoljstvo da Vam se obratim povodom Dana srpske diplomatije. Kao što Vam je poznato, Vlada Republike Srbije je prošle godine donela odluku da je to 29. maj, u spomen osnivanja Knjaževske kancelarije inostranih dela Kneževine Srbije 29. maja 1839. godine, što se smatra početkom profesionalne diplomatije u Srbiji.\nKroz specifični proces školovanja za diplomatsku službu prošli su mnogi naši velikani poput Jovana Dučića, Milana Rakića, dobrovoljca u Prvom balkanskom ratu i prvog srpskog vojnika koji je ušao u oslobođenu Prištinu, Miloša Crnjanskog i Ive Andrića. Svi oni su ostavili značajne tragove ne samo u svom književnom stvaralaštvu, već i u našoj diplomatskoj službi.\nSvet je u poslednjih nekoliko decenija doživeo nezabeležen razvoj nauke i tehnike, pre svega u informatičkoj oblasti. Svakog minuta, gotovo svake sekunde, na nekom sajtu ili na nekoj društvenoj mreži možete pročitati novu vest, analizu, spoljnopolitičku procenu. Jedan uvaženi šef diplomatije je pre petnaestak godina izjavio da, gledajući vesti vodećih svetskih tvstanica dobije više korisnih informacija nego iz svih telegrama koje mu pošalju njegova diplomatska predstavništva iz celog sveta. Ovi trendovi imali su za posledicu da se diplomatsko zvanje počelo sve češće stavljati na listu onih zanimanja koje je vreme pregazilo i koja će polako izumirati u 21. veku.\nNažalost, trendovi globalne spoljne politike opovrgli su ova predviđanja na najbrutalniji mogući način. Svedoci smo da su se neki rovovi, za koje smo svi smatrali da su davno zakopani, ponovo otvaraju i da se teme koje smo smatrali zauvek zatvorenim ponovo aktuelizuju.\nPripremajući se za predsedavanje OEBS-u tokom 2015.godine, pročitao sam dosta materijala iz vremena osnivanja KEBS, dakle pre više od 40 godina. Među tim dokumentima bilo je i jedno obraćanje predsednika SFRJ Tita, koje bi uz manje korekcije, moglo biti pročitano na bilo kom multilateralnom skupu posvećenom bezbednosti koji se održava ovih dana.\nSavremeni svet se suočava sa ozbiljnim pretnjama i izazovima, od kojih je najveća svakako terorizam. Prag tolerancije i razumevanja za različitosti sve je niži, spremnost za konfrontaciju se gotovo podrazumeva.\nUpravo u ovakvim, svakako ne optimalnim i ne preterano optimističnim uslovima, trenutak je da ostrašćeni govori i takozvana jednostavna rešenja itekako kompleksnih problema, ustupe mesto diplomatiji, koja, ako je verovati Vikipediji, prestavlja „veštinu vođenja pregovora između država i naroda". Neću izreći veliku mudrost ako konstatujem da su mnogi ratovi i gubici mnogih život mogli biti izbegnuti da je diplomatiji bila pružena šansa i da se samo malo duže razgovaralo i pregovaralo.\nSa zadovoljstvom mogu da konstatujem brojne spoljnopolitičke uspehe koje je Republika Srbija zabeležila u proteklih dvanaest meseci, od našeg prvog obeležavanja Dana srpske diplomatije.\nU već opisanim, izuzetno složenim spoljnopolitičkim okolnostima, mala, ali ponosna država poput Srbije uspela je, koordinisanim aktivnostima svih aktera spoljne politike, da sprovede spoljnopolitičke ciljeve definisane od strane Vlade Republike Srbije. Izdvojio bih predsedavanje OEBS-u, koje je naišlo na jednoglasne pohvale i koje je krunisano uspešnim završnim sastankom u Beogradu decembra prošle godine. Ništa manje značajna bila su nastojanja da se odbrane principi i pravila međunarodnog prava, pa ako hoćete i pravde, pred SB UN po pitanju izvesnih rezolucija, kao i pred Uneskom, po pitanju članstva tzv. Republike Kosovo.\nSrbija je u proteklih godinu dana sa svih strana, i od svih relevantnih svetskih faktora, dobila najviše ocene za ekonomske i sveukupne društvene reforme koje sprovodi, za izuzetno konstruktivno ponašanje tokom izbegličke krize, kao i za ulogu faktora stabilnosti u regionu JIE. Ugled i spoljnopolitička pozicija Srbije su na najvišem nivou od početka jugoslovenske krize.\nZato i danas, kada se opet suočavamo sa gotovo istim pitanjima i izazovima kao i previše vekova, spoljnopolitički prioriteti Srbije su dobro poznati i neće se menjati, a takva politika Vlade Srbije na izborima dobila je ubedljivu, gotovo nezabeleženu, većinu u tranzicionim društvima. Srbija neće menjati svoje spoljnopolitičke prioritete, oni su dugoročni. Nastavićemo da vodimo politiku koja je u skladu s našim nacionalnim interesima. Naši glavni spoljnopolitički ciljevi su nastavak pregovora i punopravno članstvo u Evropskoj uniji, ali i razvijanje tradicionalno prijateljskih odnosa sa Rusijom, Kinom, Indijom, afričkim zemljama i drugim prijateljima, kao i održavanje regionalne stabilnosti i mira.\nSpoljnopolitički prioriteti Srbije su dobro poznati i, kao u svim dobro uređenim državama, dugoročni. Srbija će i u narednom periodu nastaviti da vodi predvidivu i odgovornu spoljnu politiku, u najboljem interesu njenih građana.\nNa kraju, dopustite mi da Vam se zahvalim na dosadašnjoj saradnji koju ćemo, nadam se, u budućnosti još više obogatiti i učvrstiti .


Blago u ledu | Galerije\nBlago u ledu 0 Podeli PODELI TWEET POŠALJI E-MAIL\n28.04.2013 09:00 05.07.2020 21:24\nAutor Ana Randjelovic 28.04.2013 09:00 05.07.2020 21:24\nPošto je hiljadama godina ležala zamrznuta u jednom sibirskom rečnom koritu, ova prastara kljova mamuta predstavlja finansijsku blagodet za tragača koji ju je pronašao.\nLovci na kljove iz sela Jukagir pre nekoliko godina u jednoj ledenoj litici pronašli su ovo riđasto mladunče mamuta, koje je nazvano Juka. Kako se množi broj tragača, tako se uvećava broj ovakvih otkrića.\nCopyright: Evgenia Arbugaeva\nU blizini jezera Bustak Vladimir Potapov podiže lobanju praistorijskog bizona sa gomile kostiju ispred provizornog kupatila.\nSkupocene kljove mamuta, koje je skicirao Lav Nikolajevič, najbitniji su finansijski resurs severne Jakutije.\nTragači istovaruju kljove na severnoj obali Sibira, gde će čekati transport uz reku Janu. Jedna dobra kljova može da izdržava čitavu porodicu tokom duge zime, ali se neki tragači vraćaju praznih ruku.\nMihail Miljutin osmatra svoj plen na ostrvu Boljšoj Ljahovski. Njegov bivak je kamufliran zbog ruskih graničara u helikopterima, koji su prošlog leta proterali dvadesetak tragača jer nisu posedovali odgovarajuće dozvole.\nMamuti Rusija Arheologija 2013-04-5 Povezivanje Foto Sidebar Headlines-fotografije


PC tržište zabeležilo rast tokom posljednjih nekoliko mjeseci - BIGportal.ba\nPC tržište zabeležilo rast tokom posljednjih nekoliko mjeseci\nJuli 12, 2019 Juli 12, 2019 077\nNakon dugog perioda, kada je PC tržište beležilo pad prodaje, polako počinje da se primećuje oporavak i novi rast tržišta.\nPrema navodima analitičkih kompanija Gartner i IDC, ovakav razvoj situacije se umnogome pripisuje prelasku sa Windowsa 7 na Windows 10, kao i tome da je Intel u stanju da bolje odgovori tržišnim zahtevima kada su procesori u pitanju.\nUglavnom poslovni korisnici su migrirali PC uređaje na Windows 10, zahvaljujući najavljenom prestanku podrške za Windows 7. Zanimljivo je da je rast viđen u desktop a ne u laptop segmentu. Ostvaren je rast od 1,5 procenata prema analizama Gartnera i ide do 4,7 procenata prema statistici IDC-a.\nDve analitičke kompanije sugerišu i da trgovinski rat između SAD i Kine nije uticao na PC tržište tokom drugog tromesečja 2019. godine, ali da bi naredna faza tarifa mogla imati značajniji uticaj. Većina laptopova i tableta se trenutno proizvodi u Kini, a cena ovih uređaja u SAD bi mogla pretrpeti značajno povećanje ukoliko se uvedu kaznene tarife i vendori ne budu brzi u odgovoru na ovakav potez.\nŠesto finale Vimbldona za Novaka Đokovića!\nGalaxy A90 video pokazuje slajder sa rotirajućom kamerom\nD V April 5, 2019\nDeath Stranding na PlayStation 4 stiže 8. novembra\nV.R. Maj 31, 2019\nLG proširuje partnerstvo sa kompanijom Qt\nV.R. Juli 1, 2019 Juli 1, 2019\nPao s visine od tri metra tokom radova na zgradi u Prnjavoru\nSrbija sa Ukrajinom na kraju kvalifikacija za EP\nŠarović: Dodik je DOBIO mandatara, ali je PRODAO Republiku Srpsku\nZašto Tejlor Svift ne smije da izvodi svoju muziku\n“Ne pada mi na pamet da izdvajam pojedince”\nRusi spajaju obale Lene tri kilometra dugačkim mostom\nDRAMA NA ULICI: Usred noći pokušali da kidnapuju fudbalera, oteo im se dok su ga gurali u gepek


MILOŠEVIĆ GA ŽELI PO SVAKU CENU! Rajković prvi put progovorio o dolasku u Partizan! - Informer\nSlobodan Rajković je već viđen u dresu Partizana... Sada se i sam štoper prvi put oglasio o dolasku u Humsku\n- Kako što znate, trenirao sam sa Partizanom u prethodnom periodu i, da budem iskren do kraja, razgovarali smo malo na temu zajedničke budućnosti, ali ništa konkretno i precizno, više su to bile neke informativne stvari. Ukoliko klub izađe sa konkretnom i zvaničnom ponudom u narednim danima, svakako ćemo sesti za sto i razgovarati – kaže Slobodan Rajković za "Telegraf".\nOVO ĆE ŠOKIRATI NAVIJAČE ZVEZDE! Čudna filozofija trenera Milojevića: Isti đavo da li primili jedan ili deset golova!\nOn se osvrnuo i na period proveden na trenizima Partizana.\nTrener Milošević je naglasio da smatra da bi Rajković bio veliko pojačanje, a ostaje da se vidi da li će do dogovora doći.\nSrbija Fudbal sport Partizan Superliga Slobodan Rajković


Potez Kine koji UPOZORAVA na potencijalni problem - HRANA?\nKina planira da od regija traži bolji prinos žitarica i pojačaće podršku domaćoj industriji semenja, budući da je pandemija covid 19 izoštrila njen fokus na sigurno snabdevanje hranom, pokazuje zvanični dokument.\nGodišnji plan ruralnog razvoja stavlja veći akcenat na sigurniji pristup svih građana hrani nego nego prethodnih godina, primećuje Rojters na osnovu uvida u dokument.\nPeking je takođe pozvao sve regije da poboljšaju prinos na žitarice u periodu od 2021. do 2025.\nKineska vlada generalno daje prednost domaćoj proizvodnji hrane za 1,4 milijarde stanovnika, a fokus je izoštrila pandemija, koja je pogodila vodeće izvoznice hrane u svetu i izazvana bojazan od problema u snabdevanju hranom.\nUz lokalnu upravu, odgovornost će snositi i odbori komunističke partije. Kina će izgraditi “nacionalni industrijski pojas za sigurno snabdevanje hranom”, ističe se u dokumentu.\nPojas bi trebalo da poveže sve ključne žitnice u zemlji, rekli su zvaničnici na sastanku u decembru.\nVlada je ponovo u dokumentu istakla da će novi prioritet biti sektor semena, koji smatraju ključnim za suverenitet u snabdevanju hranom, zahtevajući bržu realizaciju velikih naučnih projekata u uzgoju.\nPozivaju na “industrijsku primenu biološkog uzgoja”, koristeći izraz koji, između ostalog, uključuje genetski modifikovane poljoprivredne kulture.\nKina planira i da stabilizuje proizvodnju soje i razviti uzgoj jestivih uljarica, uključujući uljanu repicu i kikiriki, te “diverzifikovati” uvoz poljoprivrednih proizvoda, stoji u dokumentu.\nNajavljuje i izgradnju modernog sistema uzgoja životinja i zaštitu proizvodnih kapaciteta u svinjogojstvu.\nBivši austrijski DRŽAVNICI vlasnici firme u Odžacima


Uprkos pritisku iz Vašingtona: Bolsonaro doputovao u Moskvu na sastanak s Putinom - 16.02.2022, Sputnik Srbija\nUprkos pritisku iz Vašingtona: Bolsonaro doputovao u Moskvu na sastanak s Putinom\nPredsednik Rusije Vladimir Putin sastao se danas u Kremlju sa brazilskim predsednikom Žairom Bolsonarom koji je juče doputovao u zvaničnu posetu Moskvi. Kako je... 16.02.2022, Sputnik Srbija\nRuski lider je posebno istakao da su stavovi dve zemlje bliski ili se poklapaju kada je reč o mnogim pitanjima. Takođe je istakao da je Brazil vodeći trgovinsko-ekonomski partner Rusije u Latinskoj Americi. Odnosi dve zemlje, koji su na ovaj ili onaj način bili prekinuti zbog pandemije virusa korona, obnavljaju se, a rast trgovinskog prometa iznosio je 87 odsto, precizirao je ruski lider.Bolsonaro je rekao da je njegova poseta Moskvi „signal čitavom svetu“ da odnosi dve zemlje „imaju dobre izglede“.Putin je istakao da Rusija namerava da intenzivnije sarađuje sa Brazilom u okviru UN, gde će Brazil biti nestalni član 2022-2023. godine.Zabrana hemijskog oružja i rast nestabilnostiKako se navodi u zajedničkom saopštenju dvojice predsednika, objavljenom na sajtu Kremlja, lideri Rusije i Brazila potvrdili su nameru da podržavaju napore usmerene na zabranu razvoja, proizvodnje i upotrebe hemijskog oružja.Predsednici su ponovo potvrdili potrebu korišćenja svemira u miroljubive svrhe i osiguravanja održive aktivnosti u svemiru.Putin i Bolsonaro takođe su izrazili zabrinutost zbog rasta nestabilnosti u različitim delovima sveta, dele mišljenje o potrebi rešavanja sukoba mirnim, diplomatskim putem u skladu sa normama međunarodnog prava, između ostalog i Poveljom UN-a.Gradnja manjih nuklearnih elektranaBolsonaro je takođe saopštio da je Brazil zainteresovan za gradnju „manjih nuklearnih reaktora“ na njegovoj teritoriji.Putin mu je odgovorio da je državna korporacija „Rosatom“ spremna da gradi u Brazilu energetske blokove nuklearnih elektrana.Ruski lider je sa zahvalnošću prihvatio poziv Bolsonara da poseti Brazil.Ranije je bilo saopšteno da je američka vlada vršila pritisak na brazilskog predsednika Žaira Bolsonara da otkaže posetu Rusiji.\nrusija, rusija – politika, politika, brazil, vladimir putin, žair bolsonaro\n20:39 16.02.2022 (Osveženo: 20:56 16.02.2022)\n© POOL / Uđi u foto-galerijuPredsednik Rusije Vladimir Putin sastao se danas u Kremlju sa brazilskim predsednikom Žairom Bolsonarom\nPredsednik Rusije Vladimir Putin sastao se danas u Kremlju sa brazilskim predsednikom Žairom Bolsonarom koji je juče doputovao u zvaničnu posetu Moskvi. Kako je Putin saopštio, sastanak je bio veoma iscrpan i konstruktivan, a nakon njega je usvojena zajednička izjava o razvoju saradnje.\nRuski lider je posebno istakao da su stavovi dve zemlje bliski ili se poklapaju kada je reč o mnogim pitanjima.\nTakođe je istakao da je Brazil vodeći trgovinsko-ekonomski partner Rusije u Latinskoj Americi. Odnosi dve zemlje, koji su na ovaj ili onaj način bili prekinuti zbog pandemije virusa korona, obnavljaju se, a rast trgovinskog prometa iznosio je 87 odsto, precizirao je ruski lider.\nBolsonaro je rekao da je njegova poseta Moskvi „signal čitavom svetu“ da odnosi dve zemlje „imaju dobre izglede“.\nPutin je istakao da Rusija namerava da intenzivnije sarađuje sa Brazilom u okviru UN, gde će Brazil biti nestalni član 2022-2023. godine.\n„Naše zemlje se zalažu za formiranje multipolarnog svetskog poretka zasnovanog na međunarodnom pravu uz centralnu koordinacionu ulogu UN-a“, rekao je Putin na pres-konferenciji.\nZabrana hemijskog oružja i rast nestabilnosti\nKako se navodi u zajedničkom saopštenju dvojice predsednika, objavljenom na sajtu Kremlja, lideri Rusije i Brazila potvrdili su nameru da podržavaju napore usmerene na zabranu razvoja, proizvodnje i upotrebe hemijskog oružja.\n„Lideri su takođe potvrdili podršku Organizaciji za zabranu hemijskog oružja i čvrstu nameru da podstaknu napore i inicijative usmerene na jačanje autoriteta Organizacije i integriteta Konvencije o zabrani razvoja, proizvodnje, skladištenja i upotrebe hemijskog oružja i njegovom uništavanju“, navodi se u saopštenju.\nPredsednici su ponovo potvrdili potrebu korišćenja svemira u miroljubive svrhe i osiguravanja održive aktivnosti u svemiru.\n„Lideri su ponovo potvrdili potrebu zajedničkog delovanja kako bi se sprečila trka u naoružanju u svemiru“, ističe se u saopštenju.\nPutin i Bolsonaro takođe su izrazili zabrinutost zbog rasta nestabilnosti u različitim delovima sveta, dele mišljenje o potrebi rešavanja sukoba mirnim, diplomatskim putem u skladu sa normama međunarodnog prava, između ostalog i Poveljom UN-a.\nGradnja manjih nuklearnih elektrana\nBolsonaro je takođe saopštio da je Brazil zainteresovan za gradnju „manjih nuklearnih reaktora“ na njegovoj teritoriji.\nPutin mu je odgovorio da je državna korporacija „Rosatom“ spremna da gradi u Brazilu energetske blokove nuklearnih elektrana.\n„Naša korporacija je spremna da učestvuje u gradnji novih energetskih blokova na teritoriji Brazila, uključujući nuklearne elektrane male snage kako na kopnu, tako i u plutajućoj verziji gde je stekla jedinstveno iskustvo i poseduje tehnologije kojima nema analoga u svetu“, rekao je Putin.\nRuski lider je sa zahvalnošću prihvatio poziv Bolsonara da poseti Brazil.\nRanije je bilo saopšteno da je američka vlada vršila pritisak na brazilskog predsednika Žaira Bolsonara da otkaže posetu Rusiji.\n8 Februar, 22:58


Fudbalsko prvenstvo Portugalije - Blic Sport\nNavijač Fjorentine poginuo u sukobu huligana Sportinga i Benfike u Lisabonu\nJedan Italijan je poginuo u Lisabonu tokom sukoba pristalica fudbalskih klubova Sportinga i Benfike, saopštila je portugalska policija.\nPORTUGALSKI DERBI Remi po Kasiljasu, napadače Benfike bacao u očaj /VIDEO/\nNajveća utakmica portugalskog fudbala završena je bez pobednika - 1:1, pošto Benfika nije uspela da savlada Porto, a za šta je krivac golman gostiju Iker Kasiljas.\nREMI PO VOLJI PORTA Ni Benfika sa Živkovićem nije pokorila Fereiru\nBenfika je prekinula pobedonosni niz u prvenstvu Portugalije, koji je počeo petog februara ove godine, pošto nije uspela da savlada Fereiru u gostima - 0:0.\nOPET KOBAN PO GOLMANE Novi gol Stojiljkovića za Bragu /VIDEO/\nNikola Stojiljković se pre dvadesetak dana vratio u prvi tim Brage posle rupture mišića, a kao što je tada Gimaraešu dao gol, postigao ga je i u 22. kolu portugalskog šampionata na gostovanju Boavišti.\nASISTENCIJA BROJ 7 Živković pogodio "u trepavicu" za Benfikin povratak na tron /VIDEO/\nBenfika je lako pobedila Nasional 3:0 i vratila se na lidersku poziciju u šampionatu Portugalije, a takav epilog u Lisabonu je najavio Andrija Živković.\nPauza zbog povrede je postala prošlost, a naš fudbalski reprezentativac Nikola Stojiljković je povratak u prvi tim Brage obeležio pogotkom u 18. kolu portugalskog šampionata. Ipak, njegova ekipa je izgubila sa 1:2 od Gimaraeša i tako sebe udaljila od vodeće pozicije.\nMaestralni Stojiljković sa dva prelepa gola oduševio Portugaliju /VIDEO/\nNaš fudbaler Nikola Stojiljković zablistao je u dresu Brage na prvenstvenom meču sa Maritimom, pošto je postigao dva gola u pobedi rezultatom 5:1.\nBenfika konačno odlučila: Đuričić na transfer listi, cena 12,5 miliona evra\nNaš fudbalski reprezentativac Filip Đuričić definitivno će promeniti klub ovog leta, pošto je njegova Benfika prelomila i odlučila da ga proda.\nAndrija Živković: Mnogi Srbi su učestvovali u stvaranju istorije Benfike\nFudbaler Partizana Andrija Živković je otkrio da razmišlja o šampionu Portugalije Benfici kao o jednom od klubova u kome bi mogao da nastavi svoju karijeru.\nFejsa "bombom" obeležio povratak na teren! /VIDEO/\nLjubomir Fejsa se vratio na teren posle tačno godinu dana i fantastičnim golom ukrasio je pobedu Benfike od 5:1 nad Akademikom u 28. kolu portugalskog prvenstva.\n"Zlatni orlovi" ljubomorno čuvaju prvo mesto: Benfika rutinski bolja od Rio Avea\nFudbaleri Benfike ostvarili su još jednu pobedu u nizu pošto su na zatvaranju 26. kola porazili Rio Ave sa 4:0 i tako ostali sedam bodova udaljeni od drugoplasiranog Sportinga.\nStadion počeo da se raspada, nevreme odložilo derbi Benfika - Sporting\nVeliki derbi portugalskog prvenstva, u kome su, u okviru 18. kola, trebalo da se sastanu dva vodeća tima, Benfika i Sporting, odložen je zbog nevremena koje je oštetilo stadion "La Luž".\nTri portugalska lidera imaju isti broj bodova, a sledi okršaj "srpske Benfike" i Porta\nŠampionat Portugalije odavno nije bio neizvesniji i interesantniji, tako da Sporting, Benfika i Porto posle 14 kola imaju po 33 bodova i svaka sledeća utakmica za njih ima kvalifikacioni karakter.\nPakoš de Fereira otpustio trenera Koštinju\nPortugalski prvoligaš Pakoš de Fereira otpustio je trenera Koštinju pošto je izgubio od Vitorije de Gimaraeš sa 3:1, što je bio njihov šesti poraz u osam mečeva ove sezone.\nU modi je poklanjanje penala: Porto poguran do trijumfa od strane sudije\nNakon što se digla velika prašina oko neopravdano dosuđenog penala Real Madridu protiv Elčea u 95. minutu, dogodila se slična situacija u šestom kolu portugalske lige kada je sudija Pedro Proensa udelio diskutabilan jedanaesterac u pobedi Porta nad Guimaraešom 1:0.\nĐuričiću i Sulejmaniju preseo debi, Benfika poražena na startu prvenstva /video/\nSrpski reprezentativci Filip Đuričić i Miralem Sulejmani neće po dobrom pamtiti debi u dresu Benfike, zato što je njihov tim poražen u prvom kolu portugalskog prvenstva na gostovanju Maritimu sa 2:1 (1:0).\nPogledajte majstoriju: rešio veliki derbi golom za sva vremena /video/\nNajatraktivnije poteze među kolumbijskim fudbalerima ima... Radamel Falkao? Sigurni ste? Pogledajte majstoriju njegovog sunarodnika koji igra za Porto, Džeksona Martineza, čiji je pogodak petom otvorio veliki derbi sa Sportingom.


Dragana Marković ponovo izabrana za višeg tužioca u Valjevu | Kolubarske\nOdlukom Narodne skupštine Dragana Marković je ponovo izabrana za tužioca Višeg javnog tužilaštva u Valjevu na mandat od šest godina. Marković je na funkciju višeg tužioca došla krajem 2015. godine sa mesta zamenice osnovnog tužioca.\nNa listi kandidata, koju je utvrdilo Državno veće tužilaca (DVT), Dragana Marković je imala maksimalnih 70 poena za stručnost, osposobljenost i program rada, tako da je bila jedini kandidat koga je Vlada Srbije predložila Narodnoj skupštini za izbor na funkciju višeg javnog tužioca u Valjevu.\nPored nje za funkciju višeg javnog tužioca konkurisali su Zoran Obradović, viši javni tužilac u Šapcu, Snežana Jovanović, tužilac Osnovnog javnog tužilaštva u Mionici i Vukašin Vujičić, tužilac Osnovnog javnog tužilaštva u Valjevu.\nNa sednici Narodne skupštine Srbije izabrani su tužioci za organizovani kriminal i Višeg javnog tužilaštva u Beogradu, kao i šefovi za 18 viših i 30 osnovnih javnih tužilaštava.\nIzbori za tužioce trebalo je okončati pre kraja godine, pošto na mandat od šest godina treba da stupe 1. januara 2022.\nNa prijemu u Gradskoj kući Pre 3 sati 22 minuta


Aun San Su Ći otkazala odlazak u UN uprkos krizi u Mjanmaru\n► Aun San Su Ći otkazala odlazak u UN uprkos krizi u Mjanmaru\nSu Ći, de fakto liderka Mjanmara, otkazala je odlazak u UN uprskos krizi u Mjanmaru zbog koje je više od 370.000 pripadnika muslimanske manjine Rohindža izbeglo u Bangaldeš.\n"Državna savetnica neće prisustvovati Generalnoj skupštini UN krajem septembra", rekao je Zav Htaj samo nekoliko časova pre sastanka Saveta bezbednosti UN posvećenog krizi u Mjanmaru.\nIz Mjanmara, zemlje s većinskim budističkim stanovništvom, Rohindže beže od 25. avgusta. Tada su muslimanski pobunjenici napali policijske stanice i vojne punktove što je izazvalo osvetu mjanmarskih vojnika.\nKozarev: Uspostavljanje ZSO ne može imati veze sa željom Hodžaja da Kosovo dobije stolicu u UN\nUspostavljanje Zajednice srpskih opština (ZSO) ne može imati nikakve veze sa željom zamenika premijera Kosova Envera Hodžaja da Kosovo bude primljeno u Ujedinjene nacije, izjavio je danas...


Zanimljivosti dana : Najplaćeniji jutuberi na svetu za 2019.godinu po Forbsovoj listi!\nNajplaćeniji jutuberi na svetu za 2019.godinu po Forbsovoj listi!\nObjavljeno 19 decembar 2019 | Autor Zanimljivosti dana\nMagazin Forbs napravio je i ove godine napravio listu 10 najplaćenijih youtubera na svetu 2019. godine! Koji su to najplaćeniji jutuberi na svetu za ovu na izmaku 2019.godinu saznaćete iz naredih redova teksta...\nOdmah da vam kažemo da je osmogodišnji Rajan Kaji sa svojim kanalom"Ryan Toys Review" već drugu godinu zaredom na TOP 1 poziciji najplaćenijeg jutubera na svetu!\nKaji je svoj kanal pokrenuo kada je imao samo tri godine, kada je počeo da odmotava poklone i igračke koje kupi i sve to snima kamerom.\nSve to je preraslo u mini-naučne eksperimente koje je takođe snimao kamerom, da bi nedugo posle toga potpisao ugovor i sa kompanijama Nikelodion i Hulu.\nOve godine Rajan Kaji je zaradio neverovatnih 26 miliona dolara, što ga lansiralo na vrh Forbsove liste odnosno on je najplaćeniji youtuber na svetu!\nNa drugom mestu je kanal Ddeperfec, koji je ove godine zaradio 20 miliona dolara. Video-snimke za ovaj kanal snimaju prijatelji Kobi Koton, Kori Koton, Geret Hilbert, Kodi Džouns i Tajler Touni koji igraju razne sportove i ruše Ginisove rekorde.\nPetogodišnja Anastasia Radzinskaya na mestu broj 3 je mestu sa zarađenih 18 miliona dolara i nekoliko ugovora sa različitim kompanijama.\nKanal o savetima za šminkanje koji vodi Džefri Star koji je ove godine zaradio 17 miliona i ona se nalazi na petom mestu njaplaćenijih jutubera na savetu odnosno Forbsove liste,\nOmah iza njega Preston Arsment sa 14 miliona dolara zarade i kanalom na kojem prikazuje igranje različitih igara.\nPewDiePie odnosno Felix Kjellberg koji je nekada je bio najplaćeniji jutjuber, sada zauzima 7 mesto ove liste sa 13 miliona dolara zarade. Ipak, velika je verovatnoća da ga naredne godine neće biti na njoj jer je ranije ovog meseca najavio da će privremeno napustiti Jutjub kako bi se odmorio. Takođe on deli poziciju borj 7 sa Markiplijerom koji je zaradio istu sumu novca.\n9 i 10 mesto zauzimaju DanTDM sa zaradoim od 12 miliona dolara a VanosGejming ove 2019.godine je zaradio 11,5 miliona američkih dolara!\nVIDEO:Magično šetanje "čopora" vučjaka\nMnogi vlasnici pasa imaju izdresirane pse koji izvode na vlasnikove…\nU Italiji postoji ''ukleto selo'' Kolobraro\nU Italiji postoji mesto za koje svi tvrde da je "ukleto selo" ime tog…\nIgrali se sa hobotnicom koja može da ubije 26 ljudi za par minuta!\nDvoje britanskih turista u Australiji mogu smatrati da su srećnim što…


Ukrajina: Neće biti glasanja o nepoverenju vladi\nUkrajinski premijer Mikola Azarov\nTokom sednice parlamenta, održane pod velikom tenzijom, članovi opozicije su uzvikivali „sramota“ i „revolucija“ za vreme govora provladinih poslanika, dok su opozicioni govornici izazvali negodovanje i zviždanje.\nUkrajinski parlament je odbacio predlog opozicije da se održi glasanje o nepoverenju vladi premijera Mikole Azarova, nakon višednevnih protesta zbog odbijanja Kijeva da potpiše sporazum o slobodnoj trgovini sa Evropskom unijom. Premijer Azarov se danas takodje izvinio zbog policijske sile protiv učesnika protesta, ali je istovremeno osudio demonstrante zbog blokade pristupa vladinim zgradama.\nU medjuvremenu, hiljade demonstanata su se okupile ispred zgrade parlamenta u Kijevu pozivajući na revoluciju.\nLider opozicije Arsenij Jacenjuk je rekao da vlada mora da snosi odgovornost za svoje postupke.\n"Ovo je politička kriza. Nije ekonomski problem. To nije problem podele vlasti niti postupanje u skladu sa ustavom. U Ukrajini poslednje tri godine postoji problem ljudskog dostojanstva i nepravde. To je problem poniženja ljudi i gradjana i zanemarivanja prava i sloboda Ukrajinaca. Ovo je ukradena zemlja. Ukrao ju je Viktor Janukovič i vaša sramna Stranka regiona. Vi cepate zemlju", poručio je Jacenjuk.\nPredsednik Viktor Janukovič, koji je odbio da potpiše sporazum o slobodnoj trgovini sa EU, otputovao je u državnu posetu Kini.\nDemonstranti, u medjuvremenu, nastavljaju da blokiraju sedište Kabineta ministara Ukrajine i iznose svoje zahteve:\n"Naši zahtevi glase: osloboditi bivšu premijerku Juliju Timošenko, političke zatvorenike i studente uhapšene za vreme uličnih protesta, smeniti ministre iz kabineta i održati nove izbore, kako bi došli novi ljudi, koji neće prevariti svetsku zajednicu i naš sopstveni narod.“, kaže učesnik protesta Aleksej Jasnovidski.\nPremijer Azarov je izjavio da su se protesti "oteli kontroli" i "da imaju sve odlike puča".\nDemonstracije dobijaju na intenzitetu od 21. novembra kada je ukrajinski predsednik odustao od potpisivanja trgovinskog sporazuma sa EU, rekavši da zemlja mora da nastavi da gaji tesne veze sa Rusijom.\nU evropskim novinskim izveštajima se navodi da je sporazum EU - Ukrajina počeo da se raspada u oktobru kada je Moskva zahtevala da siromašni Kijev odmah i u celini plati račun za prirodni gas u vrednosti od blizu milijardu dolara ili se suoči sa prekidom dostave gasa dok se približava zima u regionu.


15. aprila 2021. Ξ\nJavni konkurs se raspisuje za dodelu dotacija Pokrajinskog sekretarijata za obrazovanje, propise, upravu i nacionalne manjine-nacionalne zajednice, registrovanim pravnim licima (udruženjima, asocijacijama i drugim subjektima sa sedištem na teritoriji Autonomne pokrajine Vojvodine) za organizaciju 6 nagradnih konkursa od opšteg javnog interesa, za učenike osnovnih i srednjih škola iz AP Vojvodine i to u oblasti multikulturalizma, tolerancije i očuvanja i promovisanja etničke raznolikosti i kulturnog identiteta nacionalnih manjina – nacionalnih zajednica Vojvodine.\nJavni konkurs se raspisuje na ukupan iznos od 500.000,00 dinara.\nSredstva se dodeljuju za organizaciju 6 nagradnih javnih konkursa u toku 2021. godine.\nNa javni konkurs se mogu prijaviti isključivo registrovana pravna lica – organizacije, udruženja, asocijacije i drugi subjekti sa sedištem na teritoriji Autonomne pokrajine Vojvodine.\nNa javnom konkursu se dodeljuju sredstva za organizaciju 6 nagradnih javnih konkursa prema sledećem:\nnagradni konkursi se raspisuju za podnošenje radova na odabrane teme iz oblasti multikulturalizma, tolerancije i očuvanja i promovisanja etničke raznolikosti i kulturnog identiteta nacionalnih manjina – nacionalnih zajednica Vojvodine;\nnagradni konkursi su namenjenih učenicima osnovnih i srednjih škola iz AP Vojvodine, od kojih su 3 namenjena učenicima osnovnih škola a 3 učenicima srednjih škola;\nnagradni konkursi su javni uz obavezu odabranog korisnika sredstava da pismenim putem (ili putem elektronske pošte) obavesti sve ustanove osnovnog i srednjeg obrazovanja u AP Vojvodini o uslovima i rokovima konkursa;\nnagradni konkursi se moraju biti realizovani u 2021. godini.\nPodnosioci prijave na javni konkurs, uz prijavu, obavezno podnose i:\ndetaljno razrađen plan potprojekta i opis aktivnosti;\npredlog dinamike realizacije aktivnosti u 2021. godini;\npredlog tema i forme radova koji će biti predmet nagradnih konkursa;\npredlog nagradnog fonda i forme nagrađivanja;\npredlog budžeta potprojekta;\npredlog modela saradnje sa Sekretarijatom u realizaciji potprojekta;\nzvaničan dokaz o registraciji podnosioca prijave (fotokopija).\n• Konkursna dokumentacija se može preuzeti od 14. aprila 2021. godine u prostorijama Sekretarijata ili na web adresi www.puma.vojvodina.gov.rs\n• Konkurs je otvoren do 23. aprila 2021. godine.\nPodnete prijave razmatra komisija koju imenuje pokrajinski sekretar za obrazovanje, propise, upravu i nacionalne manjine – nacionalne zajednice;\nKomisija neće uzimati u razmatranje neblagovremene i nepotpune ili nepravilno popunjene prijave, prijave koje nisu podnete od strane ovlašćenih lica, prijave ispisane nečitko ili grafitnom olovkom, kao ni prijave koje nisu predmet Konkursa;\nKriterijumi koji će se primenjivati prilikom odlučivanja o izboru organizatora takmičenja:\npredlog forme radova i tema nagradnih konkursa;\nkvalitet predloga aktivnosti, ocena efikasnosti i mogućnosti potpune realizacije cilja i teme konkursa;\npredlog dinamike realizacije nagradnih konkursa u toku 2021. godine;\npredlog forme nagrađivanja i budžeta potprojekta;\npredlog modela saradnje sa Sekretarijataom u realizaciji potprojekta;\nprethodne aktivnosti podnosioca prijave u vezi sa oblastima na koje se odnose nagradni konkursi.\nKomisija neće uzimati u razmatranje prijave podnosilaca kojima su dodeljena sredstva po osnovu prethodnih konkursa Sekretarijata, a nisu izmirili preuzete obaveze po tim konkursima;\nSekretarijat zadržava pravo da od podnosioca prijave, po potrebi, zatraži dodatnu dokumentaciju i informacije ili izađe na lice mesta, odnosno da za dodelu sredstava odredi ispunjenje dodatnih uslova;\nRešenje o dodeli sredstava donosi pokrajinski sekretar, na osnovu predloga konkursne komisije;\nPrijave i priložena dokumentacija se podnosiocima ne vraćaju;\nSa podnosiocem prijave kome su odobrena sredstva, Pokrajinski sekretarijat za obrazovanje, propise, upravu i nacionalne manjine – nacionalne zajednice će zaključiti ugovor o sufinasiranju aktivnosti po osnovu koga će sredstva biti isplaćena;\nRezultati javnog konkursa se objavljuju na zvaničnoj web adresi Sekretarijata po okončanju Konkursa.\nJavni konkurs za projekte od javnog interesa u oblastima omladinskog sektora\n„Start up“ krediti za pravna lica\n15. februara 2010. 15. jula 2010. sasha\nKonkurs za sufinansiranje izgradnje i rekonstrukcije vodnih objekata u javnoj svojini i objekata fekalne kanalizacije\n3. marta 2016. Ξ


Janković predstavio mere za "prvih godinu po smeni vlasti" | Srbija izbori 2018\n» Janković predstavio mere za "prvih godinu po smeni vlasti"\nAutor: SrbijaIzbori, 4 May 2018\nJanković predstavio mere za "prvih godinu po smeni vlasti"\nPredsednik PSG Saša Janković izjavio je da nema opravdanja za ponašanje aktuelne vlast u Srbiji prema novinarima i slobodi medija.\nOn je na konferenciji za novinare predstavio mere koje taj pokret predlaže za prvu godinu po smeni aktuelne vlasti, a među njima je i "oslobađanje medija u Srbiji".\nJanković je istakao da je potrebno smeniti članove Saveta Regulatornog tela za elektronske medije i izabrati ljude koji imaju integritet i znanje, a treba smeniti i direktore i članove UO RTS zbog politizacije i nestručnosti.\nČlan Predsedništva PSG Rade Veljanovski podsetio je da je Srbija prošle godine "uspela da padne" za 10 mesta na svetskoj rang-listi slobode medija na 66. mesto, a ove godine za još 10 mesta na 76. mesto.\nOn je ukazao i na to da Srbija još nema medijsku strategiju.\nVeljanovski je rekao da "u prvih godinu dana posle smene aktuelnog režima", na prvom mestu treba "staviti u funkciju" Regulatorno telo za elektronske medije, za koje je rekao da ne radi po zakonu, kao i da treba utvrditi odgovornost za nesprovedene projekte po medijskim konkursima države i lokalnih vlati.\nGovoreći o širim predlozima za Srbiju, Saša Janković je naveo "saniranje pljačke države" kroz preispitivanje porekla imovine, osnivanje specijalnog tužilaštva i suda za krivična dela korupcije, preispitivanje ugovora za "Beograd na vodi", koncesiju Beogradskog aerodroma i druge, depolitizacija tajnih službi i policije.\nJanković je rekao da su neophodni i demokratizacija društva i države, donošenje zakona o lustraciji i početak njegove primene, fer i slobodni izbori, uređivanje biračkog spiska, provera i ažuriranje.\n"Potrebno je i poštovanje ljudskih prava kroz vraćanje otetih penzija i zaštitu prava radnika", rekao je Janković.\nPozvao je i građane da šalju predloge njegovom pokretu i drugim političkim organizacijama o tome šta treba uraditi na nivou države i lokalne samouprave.\nLider PSG je ocenio je da je u toku "šešeljizacija Srbije", što je nazvao poslednjim stadijumom "tabloidizacije države i društva".\n"Aktuelno je u Srbiji mnogo toga, a ponajčeće se čuje reč Šešelj. To nije slučajnost i nije Šešelj glavni akter svog stavljanja na glavnu scenu, već je to ova vlast. Šešelj je samo politički klovn ove vlasti", rekao je Janković.


Radulović duguje porez u SAD? DJB demantuje pisanje radija DW - Nova Borba\nSaša Radulović Foto: Medija centar Beograd\nRadulović duguje porez u SAD? DJB demantuje pisanje radija DW\nRadulović na ime poreza duguje više od milion dolara?\nRadio Dojče vele (DW) danas je, pozivajući se na zvanični dokument američke Federalne poreske agencije (IRS) od 20.jula ove godine, objavio da lider pokreta Dosta je bilo Saša Radulović poreskim vlastima u Sjedinjenim Američkim Državama (SAD) duguje 1.069.670 dolara, što je Radulović nedavno već demantovao, tvrdeći da nema nikakav poreski dug.\nPrema navodima nemačkog radija, na izvodu stoji da dug Radulovića za porez u 2000. godini iznosi nešto više od 30.000 dolara, dok je dug za 2002. veći od milion dolara, što u zbiru to daje 1.069.670 dolara i 25 centi.\nU tekstu objavljenom na sajtu DW se napominje da je IRS, zbog neplaćenog poreza, 14.jula 2005. obznanio založno pravo u korist SAD "na svu imovinu ili prava na imovinu poreskog obveznika u iznosu ovog poreza i dodatnih kazni, kamata i troškova koji mogu nastati".\nObaveštenje o upisu založnog prava je i upozorenje potencijalnim poveriocima da dužnik možda neće moći da ispuni svoje finansijske obaveze prema njima, objasnio je za nemački radio advokat Edvard Gudmen.\nPoreska agencija je obavezna da izbriše založno pravo čim dužnik namiri svoj dug, što se u Radulovićevom slučaju nije desilo, tvrdi DW.\nU trenutku kada je založno pravo aktivirano, napominje taj nemački radio, Radulović je svoje poslove u Americi već pozavršavao, spakovao kofere i otišao u Srbiju.\nKako je Gudmen objasnio, poreska dugovanja zastarevaju za 10 godina, ali se taj rok produžava za vreme koje dužnik boravi u inostranstvu, ukoliko je taj boravak duži od šest meseci.\nZaložno pravo se automatski briše nakon 10 godina, ali IRS može zatražiti poništenje brisanja i ponovni upis, navodi Gudmen, ali je istakao da sve to ne znači da je Radulović utajio porez.\nUtaja poreza je svesna, prevarna radnja i predstavlja krivično delo, a samo neplaćanje prijavljenog poreza nije krivično delo, ali podleže novčanim kaznama i kamatama, rekao je Gudman.\nU tekstu DW, čiji je autor Nemanja Rujević, ističe se da je Radulović 13. jula ove godine na svom tviter nalogu demantovao napise medija da duguje porez u SAD.\n"Ja, naravno, nemam nikakave poreski dug. A ova priča o milion dolara je toliko groteskna da Vučićev propagandni tim postavlja nove standarde", prenosi DW izjavu Radulovića.\nSjedinjene Države sa šezdesetak zemalja imaju bilateralne poreske sporazume, od kojih neki podrazumevaju da se imovina dužnika može zapleniti i u inostranstvu, ali Beograd i Vašington nemaju nikakav sporazum te vrste, stoji u tekstu DW.\nDJB DEMANTUJE PISANjE "DW"\nPokret Dosta je Bilo saopštio je danas da Saša Radulović ne duguje ni jedan dolar američkoj državi i poreznicima, kao što ne duguje ni jednoj drugoj poreskoj službi na svetu.\n"Portal Dojče vele objavio je danas netačnu informaciju da Saša Radulović u Americi duguje porez u visini od 1.069.670 dolara i pozvao se na faksimil nekog dokumenta za koji verujemo da je ili greška ili nameran falsifikat. Radimo na tome da u poreskoj službi SAD ovo razjasnimo. Obavestićemo javnost o tome", navodi se u saopštenju.\nKako se ističe, Saša Radulović se vratio iz SAD u Kanadu krajem 2001. godine, a na dokumentu na koji se poziva Dojče vele, stoji da je porez od preko milion dolara razrezan 2003. godine za prihod ostvaren 2002. godine, a da je godinu dana kasnije 2004.godine razrezan i porez od preko 30.000 dolara.


Brnabić: Srbija nastavlja sa reformama - European Western Balkans\nDejvid Mekalister i Ana Brnabić; Foto: Tanjug / Sava Radovanović\nBEOGRAD – Uprkos brojnim izazovima na putu ka punopravnom članstvu u EU, Srbija nastavlja svoje unutrašnje reforme, istakla je danas premijerka Ana Brnabić u razgovoru sa izvestiocem Evropskog parlamenta za Srbiju i predsedavajućim Komiteta EP za spoljne poslove Dejvidom Mekalisterom.\n“To činimo, ne samo da bismo pokazali posvećenost evropskom putu, već i zato što rezultati koje stvaramo doprinose poboljšanju životnog standarda i kvaliteta života svih građanki i građana Srbije”, istakla je Brnabić.\nBrnabić je Mekalisteru prenela da zahvaljujući uspešnim ekonomskim i političkim reformama Srbija nastavlja sigurnim putem ka članstvu u zajednicu evropskih država.\nBrnabić je sagovorniku kazala da ispunjavanje obaveza neophodnih za otvaranje pristupnih poglavlja, za Srbiju ne znači proces “štikliranja” stavki, već da je to usmerava našu zemlju ka bržem razvoju i društvu budućnosti.\nPredsednica vlade je dodala da je važno da se kao društvo usaglasimo oko prioriteta i toga šta zajedno možemo i moramo da postignemo da bismo u Srbiju uveli u red uspešnih država.\nSrbija će, istakla je, u narednom periodu nastaviti da bude pouzdan i kredibilan partner EU.\nBrnabić je pozdravila pristup EU po kojem se vrednovanje napretka svake zemlje obavlja na osnovu individualnih zasluga i izrazila nadu da će države članice EU uvažiti te napore i odrediti vremenski okvir za njihovo pristupanje EU, odnosno da ostave otvorenu mogućnost pristupanja novih članica u narednom budžetskom periodu, saopštila je Pres služba Vlade Srbije.\nPo dolasku u Beograd Mekalister se sastao sa predsednikom Srbije Aleksandrom Vučićem, ali ni nakon to sastanka Mekalister nije davao izjave.\nPosle sastanka sa premijerkom Brnabić, Mekalister će se sastati sa ministrom spoljnih poslova Ivicom Dačićem, a zatim će uslediti i sastanak sa ministarkom za evropske integracije Jadrankom Joksimović.\nTakođe je planiran i njegov sastanak sa predstavnicima opozicije, dok bi sutra trebalo da se sastane i sa predstavnicima civilnog društva.\nAna BrnabićDejvid Mekalister\nKampanja “JA u centru pažnje”\nGrubješić: Ovim tempom još 12 godina


Ekotim - Akcija povodom Dana planete Zemlje – Energija iz uglja je skupa, prljava i otrovna\nIgor Kalaba: „Ovom publikacijom smo željeli da predstavimo aspekte proizvodnje energije iz uglja o kojima se u javnosti malo ili nikako ne govori. Predstavnici vlasti koji promovišu projekte novih termoelektrana na ugalj pretjeruju u ocjenama pozitivnih strana tih projekata, dok negativne umanjuju ili ih najčešće uopšte ne pominju. Ovdje prije svega mislim na posljedice po zdravlje ljudi, ponajprije najmlađih i najstarijih, koji su najosjetljiviji na zagađenja vazduha. Zdravstvena šteta takođe rezultira i finansijskim troškovima liječenja i izgubljenih radnih dana.“\nMiodrag Dakić: “Planovi za izgradnju novih termoelektrana su sve bliže realizaciji u oba entiteta. U Republici Srpskoj TE Stanari je u izgradnji još od maja prošle godine, a neki pripremni radovi za TE Ugljevik 3 su takođe završeni. U FBiH tenderska procedura za novi blok TE u Tuzli je privedena kraju a nedavno je pokrenuta za TE u Banovićima. Ovi projekti se provode uprkos činjenici da nisu sprovedena adekvatna istraživanja o tome kako će uticati na životnu sredinu i zdravlje građana u BiH, te da je prilično izvjesno da će ovi objekti kada budu izgrađeni gotovo sigurno kršiti pravila EU o uticaju na životnu sredinu. Potpuno je nerazumno i neodgovorno, prema sadašnjim i budućim generacijama, ovako dugoročne i potencijalno izuzetno štetne projekte sprovoditi na osnovu paušalnih procjena tehnoloških, zdravstvenih i ekonomskih prednosti i rizika. Takođe, treba navesti da je cijeli proces, a posebno izdavanje koncesija, izvršeno na krajnje netransparentan način. Nadamo se da će ova brošura svima koji je pročitaju približiti ovu temu, te ih podstaći da nam se pridruže u našim zahtjevima za čistu i održivu energiju i budućnost u BiH”.\nPriručnik u PDF formatu će od sledeće sedmice biti dostupan na web stranicama ekoloških organizacija u biH.


Ljajić o regionalnim ekonomskim odnosima – SDP Srbije\nPočetna/Vesti/Ljajić o regionalnim ekonomskim odnosima\nGost Oka ekonomije bio je ministar trgovine, telekomunikacija i turizma Rasim Ljajić koji je govorio o dilemi nastaloj nakon vesti da Srbija potpisuje Sporazum o slobodnoj trgovini sa Evroazijskom Unijom, kolika je šteta do sada zbog prištinske takse i da li vidi sebe i u budućoj Vladi.\nVest da kompanija sa Kipra, u vlasništvu srpskog biznismena kupuje deonica jednog od simbola hrvatske privrede izazvala je veliku pažnju u hrvatskim medijima i stručnoj javnosti.\nTom prilikom ministar Ljajić izjavio je kako je svačiji kapital dobro došao u Srbiju, pa tako i hrvatski, i da se u Srbiji ne gleda nacionalna boja novca koji se ulaže, na zakonit i čist način.\n“ Mi imamo oko 200 hrvatskih kompanija u Srbiji koje zapošljavaju oko 13.000 ljudi. Čak 4.800 malih preduzeća trgovalo je prošle godine sa Hrvatskom“ rekao je Ljajić.\nNa pitanje šta bi za nas značilo stvaranje malog šengena između tri države na Balkanu, Ljajić je rekao da bi to za nas bilo nešto poput pilot projekta, koji bi se odnosio na sve ekonomije zapadnog Balkana koje bi se uključile u trgovinu bez barijera. To bi doprinelo rešavanu problema sa graničnim prelazima, pre svega njihovoj rekonstrukciji, otvaranju posebnih traka za kamione koje su u tranzitu, usklađivanje rada fitosanitarnih inspekcija sa radom drugih graničnih službi i drugo.\n“ Predsednik Vučić je na Samitu u Trstu pokrenuo jednu inicijativu oko stvaranja zajedničkog ekonomskog prostora. Na žalost, nije se puno odmaklo zato što nije bilo političke volje, jer su pojedine zemlje iz regiona smatrale da je to supstitucija za naš ulazak u EU“.\nNa pitanje da li se Srbija okreće prema istoku, a ne prema zapadu, i šta konkretno znači sporazum koji u Moskvi treba da se potpiše , ministar Ljajić je rekao :\n„Mi smo i do sada imali Sporazum o slobodnoj trgovini sa Rusijom, Belorusijom i Kazahstanom i niko to nije dovodio u pitanje. To je sporazum koji omogućava za 99% roba izvoz na tržište Ruske Federacije bez plaćanja carina. Od prvog januara 2015.godine napravljen je dogovor da svaka zemlja koja ima neke Sporazume o slobodnoj trgovini sa trećim zemljama, mora da radi na unifikaciji tog sporazuma sa Evroazijskom Unijom. To nije samo prema Srbiji, već sa svakom zemljom sa kojom je članica Evroazijske Unije imala sporazum“.\nKoliko je Srbija izgubila time što je Priština uvela takse\n“ Za deset meseci to je 338,8 miliona evra manje , a na dnevnom nivou to znači da gubimo milion i sto hiljada evra i taj trend se od početka godine održava . Mislim da je ova šteta mnogo veća i da se meri nekim drugim nemerljivim elementima“ zaključio je Ljajić.\nOdržano je šet sastanaka opozicije i Vlasti na Fakultetu političkih nauka u Beogradu, da li su predstavnici SDPS učestvovali ? Vlada je donela Sporazum o poboljšanju izbornih uslova. Kakva su Vaša očekivanja?\n“ Mi generalno želimo da vratimo poverenje u izborni proces. Od 90 godine, uvek neko na različite načine tumači izborni proces. Svako računa da onaj koji je na vlasti ima povoljniju poziciju od onoga ko je u opoziciji. Ja mislim da treba da dođemo do rešenja koje će staviti tačku na tu temu i priču. Da imamo jednake uslove i za one koji su na vlasti i za one koji su u opoziciji, bez obzira ko je u tom trenutku na vlasti. Tu ima prostora za poboljšanje. Ovaj predlog mera jeste korak u tom pravcu „.\nU kom pravcu Vi razmišljate kada su u pitanju izbori, da li je to nastavak saradnje sa koalicionim parterima ?\n“ Mi ćemo razgovarati sa predsednikom Vučićem, sa kim smo i pravili ovu koaliciju, videćemo kakav će biti ishod tih razgovora. Mi smatramo da smo bili korektni partneri, i da smo imali dobru saradnju sa SNS-om. Ukoliko oni smatraju drugačije legitimno pravo svake stranke je da odluči o svojim koalicionim partnerima i mi ćemo tu odluku, kakva god da bude, prihvatiti“ .


Bošnjaci Sandžaka zahvalili za pomoć | Starmo\nNaslovnica Region Bošnjaci Sandžaka zahvalili za pomoć\nBošnjaci Sandžaka zahvalili za pomoć\nSarajevo — Predsjedavajući Predsjedništva Bosne i Hercegovine Šefik Džaferović primio je delegaciju Bošnjačkog nacionalnog vijeća (BNV) Sandžaka, predvođenu predsjednicom Jasminom Curić.\nPredstavnici BNV-a informisali su predsjedavajućeg Džaferovića o situaciji u Sandžaku prouzrokovanoj pandemijom koronavirusa, ocijenivši da je ona nešto stabilnija u odnosu na prethodni period.\nPredsjednica tog vijeća Curić je zahvalila predsjedavajućem Džaferoviću za njegov lični angažman u osiguravanju pomoći za Sandžak, ističući da je posebno značajan dolazak ljekara iz Bosne i Hercegovine u Novi Pazar.\nDelagacija BNV-a u kojoj su, osim predsjednice Curić, bili Mirza Hajdinović i Esma Brunčević, informirala je predsjedavajućeg Džaferovića o aktivnostima koje poduzimaju na zaštiti ustavnih prava Bošnjaka, kao i na očuvanju i afirmaciji njihovog identiteta.\nPredsjedavajući Džaferović ponovio je svoju podršku radu Bošnjačkog nacionalnog vijeća, kao krovne organizacije koja okuplja i artikulira interese svih Bošnjaka u Sandžaku, saopšteno je iz Predsjedništva BiH.


TREBINJE – Predsjednik Vlade Republika Srpska Željka Cvijanović istakla je da je njen stav da nema povećanja plata u “Željeznicama Republike Srpske” s obzirom da treba obezbijediti 230 miliona KM da bi se to preduzeće restrukturisalo finansijski, operativno, tehnički i u smislu kadrova.\nKomenatrišući stav Uprave “Željeznica” da bi povećanjem plata došlo do ušteda, Cvijanovićeva je u Trebinju rekla da ono što uprava “Željeznica” tvrdi jeste da su odlučili ili namjeravaju da povećaju plate, ali da su uštede napravili tako što su neki ljudi izašli iz sistema, odnosno da su dobili otkaze i slično.\n“Čula sam tvrdnju da oni mogu da uštede 30 odsto i ja ih pozdravljam u tome da to uštede, jer je to jako važno za održanje tog sistema. Mnogo će napora i tereta pasti na Vladu Republike Srpske. Ne samo što sada plaćamo sve dospjele kredite nego smo apsolutno svjesni da će najveći teret i u budućnosti pasti na budžet Srpske”, rekla je Cvijanovićeva.\nOna je dodala da u takvim okolnostima nije normalno da se ide na povećanje plata.\n“Ako to znači da oni mogu da naprave ozbiljne uštede i pomognu restrukturisanju, a da prave neku kadrovsku slagalicu te vrste onda će to biti predmet razmatranja”, istakla je Cvijanovićeva i poručila da je njen stav da nema povećanja plata u tom preduzeću.\nTagovi: povecanje platapremijerka RSvaznozeljeznice rszeljka cvijanovic


Republika / ŽENA UBICE ADVOKATA U ZATVORU PROŽIVLJAVA PAKAO!\npetak, 17. 11. 2017.| 09:22\nNataša Šaranović (39), supruga odbeglog Vladimira Šaranovića (40), osumnjičenog za ubistvo beogradskog advokata Vladimira Zreleca (50), saterana je u ćošak da cinkari muža!\nVladimir Šaranović - osumnjičen za ubistvo beogradskog advokata Vladimira Zreleca\nKako "Alo!" saznaje, policija od nje, navodno, pokušava da izvuče informaciju da li je Šaranović još u Srbiji i gde ima štek-stanove.\n- Nataša Šaranović se sumnjiči za trgovinu drogom, jer je u iznajmljenom stanu na Kanarevom brdu, u kojem je boravila sa suprugom, zaplenjeno oko pola kilograma marihuane. Nude joj nagodbu da će biti puštena da se brani sa slobode ukoliko otkuca muža, ali joj ujedno i prete da će dobiti maksimalnu robiju ako odbije saradnju! Posle premetačine u stanu odveli su je u policijsku stanicu i odmah krenuli sa pitanjima: "Gde ti je muž?!" Pitali su je da li poznaje advokata Vladimira Zreleca i gde je bila 1. decembra 2015, kada je na njega ispaljeno šest hitaca, i ko je pucao. Tražili su da kaže da li je on još u Srbiji i gde ima štek-stanove - navodi izvor blizak istrazi.\nPolicija intenzivno traga za Vladimirom Šaranovićem, koji je 14. novembra izbegao hapšenje zbog sumnje da je 1. decembra 2015. u blizini Hrama Svetog Save ispalio šest hitaca iz automobila u pokretu u advokata Vladimira Zreleca, koji je bio u svom automobilu. Policija utvrđuje motiv likvidacije advokata i nastoji da rasvetle zbog čega je došlo do razlaza Slobodana Šaranovića i njegovog pulena Miloša Delibašića zvanog Delija i da li je taj sukob povezan sa ubistvom Zreleca, koji je obojici bio branilac!\nPrema jednoj verziji, bio je žrtva mafijaškog rata koji je buktao među zaraćenim klanovima Slobodana Šaranovića i Luke Bojovića. Prema drugoj, bio je uzgredna šteta u sukobu Slobodana Šaranovića i Miloša Delibašića Delije, optuženog da je bio član kriminalne grupe koja je učestvovala u ubistvu Nikole Bojovića i Miloša Vidakovića, dok je prema trećoj verziji Zreleca ubio neko od dužnika, kojima je pozajmljivao novac.\n- Pozajmljivao je, navodno, višemilionske iznose, a među dužnicima je i jedan visoki policijski oficir! Policiju najviše zanima zašto je došlo do razlaza između Slobodana Šaranovića i njegovog pulena Miloša Delibašića 2014, pre nego što je uhapšen zbog ubistva Nikole Bojovića i Miloša Vidakovića. Delija je bio veoma blizak sa Zrelecom i angažovao ga je 2010, baš po preporuci Slobodana Šaranovića - navodi izvor.\nVladimir Šaranović Nataša Šaranović Vladimir Zrelec Ubica Advokat Zatvor Srbija Hapšenje Mafija Kriminal Luka Bojović Slobodan Šaranović Trgovina drogom


Arhiva tekstova - Psihologija 03 - Pritisak pada posle kikotanja\nIstraživanje Univerziteta u Kaliforniji još jednom pokazalo koliko je smeh koristan\nLi Berk, profesor psihologije na Univerzitetu Loma Linda u Kaliforniji, tvrdi da može.\nDa bi otkrio zdravstvene koristi smeha na ljudski organizam, Berk je grupi od 14 dobrovoljaca prikazao dvadesetominutni kolaž najkomičnijih scena iz nekoliko rijaliti programa na televiziji. Pri tom je izmerio njihov krvni pritisak i nivo holesterola pre i posle gledanja komičnih scena.\nRezultati koje je ovih dana predstavio na godišnjoj konferenciji Asocijacije američkih psihologa u San Francisku trebalo bi da donesu smeh svim poklonicima parole "lako ćemo". Jer, za vreme "vežbe kikotanja", kod svih učesnika testa padao je sistolni krvni pritisak, a nivo holesterola se snižavao.\nDirektno poređenje sa koristima od vežbanja je teško, ali Berk procenjuje da su psihološke koristi smeha ravne onima koje se dobiju prilikom 20-minutnog umerenog opuštanja.\nTo nije sve: smeh takođe može da pomogne u borbi protiv infekcije. Neka istraživanja otkrila su da smeh poboljšava delovanje imunog sistema tako što povećava proizvodnju antitela i aktivira ćelije koje predstavljaju prirodni branu.


Čomić: Predložićemo razmatranje Zakona o istopolnim zajednicama\nMinistarka za ljudska i manjinska prava i društveni dijalog Gordana Čomić izjavila je da je cilj tog ministarstva da unapredi politički dijalog i nivo ljudskih prava, kako bi Srbiju za godinu dana Evropska komisija bolje ocenila.\nNa sednici Odbora za ljudska i manjinska prava, Čomić je istakla da je Srbija u poslednjem izveštaju Evropske komisije ocenjena najlošije, ocenom 2,2, pa je cilj da se za godinu dana situacija popravi za najmanje 20 odsto i sledeće godine bude bar 2,65.\nČomić je rekla da društvu nedostaje kultura dijaloga i kompromisa, a da je to srž vladavine prava, da dijalog mora nekad početi i da smatra kako Srbija ima potencijal za bolje društvo.\nOna je rekla da svoj plan rada prvo predstavlja narodnim poslanicima, jer je to po zakonu i jer želi da čuje mišljenja i sugestije.\n“Rečenicu da je zakon dobar, ali nema političke volje da se sprovede krunićemo svakog dana, jer je besmislena i ne sme da ima ili nema volje da se zakon sprovede”, rekla je Čomić.\nOna je najavila da će Ministarstvo, osim dijaloga, predložiti razmatranje efekata Zakona o ravnopravnosti polova, kao i razmatranje Zakona o zabrani diskriminacije, Zakona o istopolnim zajednicama i još nekoliko rešenja u oblasti ljudskih prava.